8 Noy. 2018 18:40\nİşğal olunmuş ərazilərimizə qanunsuz səfər etmiş deputatlar, məşhur idmançılar və sair mafiya ilə sıx əlaqəli imiş, qətl və partlayışların üstü açılıb\nAlmaniya mətbuatında Almaniyada erməni mafiyasının mövcudluğu və Ermənistanın bu ölkədəki səfiri Aşot Smbatyanın erməni cinayətkar qruplaşmalarla əlaqələrinə dair yeni məlumatlar dərc olunub.\nAraşdırmada adı hallanan şəxslərdən biri də Azərbaycanın işğal olunmuş ərazilərinə qanunsuz səfər etmiş Bundestaqın deputatı və erməni lobbist təşkilatı olan Almaniya-Ermənistan Forumunun təsisçisi Albert Vaylerdir. Bu həmin Valyerdir ki, Almaniya Kansleri Angela Merkelin ölkəmizə səfəri zamanı nümayəndə heyətinin tərkibinə daxil olmağa çalışırdı. Azərbaycan tərəfindən onun ölkəmizə səfərinə icazə verilmədi. Hazırda həmin şəxsin adı Almaniyada həbs olunan erməni mafiyası ilə əlaqələrdə hallanır. Ümumiyyətlə, Azərbaycanın işğal olunmuş ərazilərinə qanunsuz səfər etmiş Almaniya vətəndaşlarının erməni mafiyası ilə əlaqələri Almaniyanın xüsusi xidmət orqanları tərəfindən köklü araşdırılmalıdır.\nAlmaniyanın ictimai MDR televiziyası və “Der Spiegel” jurnalının məsələyə dair birgə araşdırması “Spiegel” online xəbəri saytında dərc olunub. Məqalədə deyilir ki, 2014-cü ildə Türinqen federal torpağının Erfurt şəhərindəki kazinoların birində erməni cinayətkar dəstələr arasında atışma baş verib və bir nəfər yaralanıb. 2017-ci ildə cinayətin iştirakçılarından biri azadlıqdan məhrum edilub, digər dörd nəfəri isə şərti azadlığa buraxılıb.\nHadisənin motivlərinin hüquq-mühafizə orqanları tərəfindən araşdırılması nəticəsində məlum olub ki, Almaniyada erməni cinayətkar klanları mövcuddur və onlar arasında mübarizə gedir. Sözügedən atışmadan bəri Türinqen federal torpağında avtomobillərin və bir restoranın qəsdən yandırılması, Erfurt şəhərində bir erməniyə məxsus restorana 15 nəfərlik dəstənin hücum etməsi, Qöttinqen şəhərində və Ayxsfeld rayonunda ermənilər arasında kütləvi əlbəyaxa davaların olması halları baş verib.\nErfurtdakı atışmadan sonra Almaniya Federal Kriminal İdarəsi (Bundeskriminalamt, BKA) və 6 federal torpağın kriminal idarələrindən ibarət yaradılmış təhqiqat qurpu “qanuni oğrulara qarşı mübarizə” (“Fight against thieves in law”, FATIL) kod adlı illərlə davam edən əməliyyat həyata keçirib. Bu, Almaniya tarixində mütəşəkkil cinayətkarlıqla mübarizədə ən böyük əməliyyatlardan hesab olunur. Məqalədə BKA-nın sözügedən əməliyyata dair 19 səhifəlik məxfi hesabatına istinad edilir.\nBildirilir ki, FATIL əməliyyatı Almaniyada yaşayan erməni əsilli Karo Murat və Artur Abraham adlı dünya şöhrətli peşəkar boksçuların da cinayətkar ünsürlərlə əlaqələrini üzə çıxarıb. Erfurtdakı atışma zamanı Karo Muratın avtomobili və əl telefonunun orada olduğu müəyyən edilib. Hadisənin bəzi iştirakçılarının əl telefonları Artur Abrahamın “Abraham Boxing GmbH” adlı şirkətinin ünvanında qeydiyyatda olub. Artur Abraham araşdırmaçı jurnalist qrupunun məsələyə dair suallarını cavabsız qoyub, Karo Murat isə cinayətkar ünsürlərlə əlaqələri barədə deyilənləri “uydurma” adlandırıb.\nQeyd edilir ki, FATIL əməliyyatı nəticəsində Almaniyada 14 cinayət işi açılıb, 42 nəfərin maliyyə əməliyyatları nəzarətə götürülüb. Almaniyanın xarici kəşfiyyat orqanı olan BND və Avropol polis təşkilatı da həmin şəxslərin fəaliyyətinin izlənilməsində FATIL əməliyyatına dəstək göstərib.\nAmma bütövlükdə əməliyyatın nəticəsiz qaldığı, hüquq-mühafizə orqanlarının əldə etdiyi, yuxarıda sadalanan məlum faktların məhkəmə qarşısında sübut üçün kifayət etmədiyi bildirilir. Buna səbəb kimi cinayətkar qruplaşmaların təklikdə fəaliyyət göstərmələri, onlar arasında ünsiyyətin əsasən qapalı messencer xidmətləri üzərindən həyata keçirilməsi, eyni zamanda hüquq-mühafizə orqanlarının təhqiqat üçün resurslarının kifayət etmədiyi (əsas resurslar radikal islamçılara qarşı səfərbər olunduğu üçün) və cinayətkarların smartfonlarını izləyə bilmək üçün zəruri proqrama sahib olmadıqları göstərilir. Kifayət qədər dəlil-sübut olmadığından prokurorlar cinayət məcəlləsinin 129-cu maddəsi (mütəşəkkil cinayətkarlıq) ilə cinayət işinin açılmasına cürət etməyib.\nBuna baxmayaraq, BKA-nın hesabatında kriminal avtoritetlər və “qanuni oğruların” bütün Avropa boyunca məskunlaşdığı və şəbəkələşdiyi əsas gətirilərək, açıq izlərin araşdırılması və Avropa səviyyəsində birgə tədbirlərin görülməsi məqsədəuyğun sayılır.\nXəbər verilir ki, BKA-nın məxfi hesabatında FATIL əməliyyatının Almaniyadakı erməni kriminal ünsürlərin Ermənistanın bu ölkədəki səfiri Aşot Smbatyanla əlaqələrinin olduğunu üzə çıxardığı barədə məlumat da var. Bildirilir ki, BND-nin hələ 2008-ci ildə hazırladığı xidməti arayışda o zamanlar Səfirliyin adi əməkdaşı olan Smbatyanın Almaniyaya miqrantların gətirilməsi biznesində iştirak etdiyi, onun özünün “qanuni oğru” olduğu və İrəvanda cinayətkar aləmdə ad çıxardığı qeyd edilir. BKA-ın hesabatında Smbatyanın hələ də “qanuni oğru” olmasına dair dəlillərin olmadığı və onun İnterpolun “qanuni oğrular” siyahısında yer almadığı diqqətə çatdırılır.\nBununla belə xəbər verilir ki, alman banklarından birində olan hesabına dəfələrlə böyük məbləğdə nağd pul yatırması ilə əlaqədar Berlin prokurorluğunun 2005-ci ildə Smbatyana qarşı “çirkli pulların yuyulması” ehtimalı ilə təhqiqat başlaması məlumdur. Smbatyan o zaman ittihamlara cavab olaraq bildirmişdi ki, “xaricdən gələn köçürmələr Ermənistan səfirliyinin ümumi təcrübəsinin bir hissəsidir”. Smbatyana qarşı sözügedən təhqiqat sonradan dayandırılıb. Smbatyana qarşı eyni zamanda Ermənistanın keçmiş naziri və imkanlı iş adamının qızı ilə əlaqələrinə görə təhqiqat aparılıb, amma həmin təhqiqat da nəticəsiz qalıb.\nMəqalədə Smbatyanın öz vəkili vasitəsilə bütün ittihamları rədd etdiyi bildirilir. O, 2005-ci ildəki təhqiqatdan xəbəri olmadığını, sözügedən “nazir qızı” ilə əlaqələrinin isə yalnız 2016-cı ildə həmin adama avtomobil satışından ibarət olduğunu bildirib. Smbatyan özünün Ermənistanda bir mənzil və torpaq sahəsinin sahibi olduğu, gəliri və əmlakına dair bəyanatının internetdən əldə edilməsinin mümkün olduğunu qeyd edib. O, Almaniya ilə əlaqələrinə dair bildirib ki, əvvəllər mübadilə proqramları ilə Drezden, Leypsiq və Berlində təhsil alıb, 1999-2008-ci illərdə Ermənistan səfirliyinin əvvəlcə “assistenti”, sonra isə inzibati rəhbəri vəzifəsində çalışıb, daha sonra isə bir neçə illik Ermənistana geri dönüb (Qeyd: çox güman ki, Smbatyan sözügedən illərdə səfirliyin ştatdankənar əməkdaşı olub, daha sonra İrəvana qayıdaraq XİN-ə qəbul olub və sonradan Almaniyaya diplomat olaraq göndərilib).\nXəbər verilir ki, 2014-cü ildə Ermənistanın o zamankı səfiri xəstəlikdən vəfat etdikdən sonra Smbatyan gözlənilmədən səfir təyin edilib. Səfir olduğu müddətdə Smabtyan bir neçə federal torpağın daxili işlər nazirliklərində, o cümlədən 2017-ci ildə AFR-in Federal Daxili İşlər Nazirliyində görüş keçirib, erməni mafiyası haqda xəbərlərin Ermənistanın can atdığı viza sadələşdirilməsi məsələsinə mənfi təsirlərindən ehtiyat etdiyini dilə gətirib və AFR-in hüquq-mühafizə orqanlarına erməni mafiyasına qarşı mübarizədə yardımını təklif edib. BKA isə 2018-ci ilin mart ayında məsələyə dair xidməti arayışında Ermənistan dövlət strukturlarının “qanuni oğrularla” mümkün əlaqələrini nəzərə alaraq, Ermənistan rəsmiləri ilə bu sahədə dərin əməkdaşlığı məqsədəuyğun hesab etməyib.\nMəqalədə Ermənistanda hakimiyyət dəyişikliyindən sonra Smbatyanın taleyinə dair iki versiyanın mövcud olduğu qeyd edilir. Bəziləri onun keçmiş prezident Sarksyanın yaxın ətrafına aid olduğu və buna görə də vəzifədən geri çağırılmasına sayılı günlər qaldığını bildirir, digərləri isə onun rejim dəyişikliyindən “sağ” çıxdığını iddia edir və sübut kimi yaxınlarda həm də Lixtenşteynə səfir təyin olunduğunu göstərir.\nJurnalistlərin araşdırmasında, həmçinin, Almaniya-Ermənistan Forumuna və onun erməni mafiyası ilə mümkün əlaqələrinə toxunulur.\nQeyd: sözügedən təşkilatın qurucusu və sədri Bundestaqın deputatı Albert Vaylerdir. Azərbaycanın “arzuolunmaz şəxslər” siyahısında olan Vayler Kansler Merkelin Azərbaycana səfəri zamanı yaratdığı qalmaqalla yadda qalıb. Məqalədə vurğulanır ki, Smbatyanın səfir olduğu müddətdə yaradılmış Almaniya-Ermənistan Forumu Ermənistanın ən mühüm lobbi təşkilatıdır. Təşkilatın 34 qurucusu arasında deputat Albert Vayler, onun əməkdaşları, Berlin Senatının bir əməkdaşı, AFR XİN-in əməkdaşı (çox güman ki, Almaniyanın Ermənistanda keçmiş səfiri, Azərbaycanın “arzuolunmaz şəxslər” siyahısında olan Hans-Yoxen Şmit nəzərdə tutulur), səfir Smbatyan və onun arvadının adı çəkilir. Bildirilir ki, Forumun təsis yığıncağının ilk xatirə şəklində Murat Karo da var. Yuxarıda sözügedən mövzu ilə bağlı suala cavab verən Vayler erməni səfirinə qarşı ittihamlardan təəccübləndiyini, onun hansısa qanunsuz hərəkətlər etdiyini təsəvvür edə bilmədiyini, amma bu faktın “onun insan haqda təsəvvürünü” dəyişə biləcəyini bildirib. Vayler, həmçinin, şəxsi məlumatların mühafizəsini əsas gətirərək, boksçu Muratın Forumun üzvü olub-olmaması haqda sualı cavabsız qoyub.\nQeyd edək ki, sözügedən məsələyə dair 07.11.2018 tarixində, yerli vaxtla saat 20.45-də MDR televiziyasında “Almaniyada xaç ataları: Erməni mafiyası və qanuni oğrular” başlıqlı sənədli film də efirə gedib.


Oxu.az - SMS icazənin ləğvindən sonra Bakı - VİDEOREPORTAJ\nBu gün saat 06:00-dan etibarən sərtləşdirilmiş xüsusi karantin zonasına daxil olan şəhər və rayonlarda şəxslərin yaşayış yerini və olduğu yeri SMS icazə, xidməti vəsiqə, icaze.e-gov.az portalı vasitəsilə tərk etmək sistemi ləğv olunub. Yəni vətəndaşlar istədikləri ünvana rahatlıqla gedib-gələ bilərlər.\n“28 May” metrostansiyasının qarşısında əvvəlki günlərlə müqaisədə, daha çox insanın hərəkəti müşahidə olunur. İcazə sisteminin ləğv olunmasından məmnun olan vətəndaşlar yumşalmanın davamını səbirsizliklə gözləyirlər.\n“Nazirlər Kabinetinin müvafiq qərarı ilə fəaliyyətinə icazə verilmiş sahələrdə çalışan əməkdaşların ezamiyyələrinin 5 avqust tarixindən icaze.e-gov.az portalına əlavə olunması imkanı yaradılıb.\nBunun üçün qurumun möhür səlahiyyətli şəxsi “icaze.e-gov.az” portalında “İcazələr” bölməsinə daxil olur. Açılmış bölmədə “Əməliyyatlar” sütunundan “ezamiyyə et” düyməsinə klik edərək müvafiq məlumatlar doldurulur və təsdiq edilir.\nƏgər əməkdaşın indiyədək sistemdə icazəsi olubsa bu zaman “İcazələr” bölməsinə daxil olaraq "Aktivləşdir" düyməsinə klik etmək, sistemə indiyədək daxil edilməyən əməkdaş üçün isə “Yeni” düyməsinə klik edərək öncə əməkdaşa icazə əldə etmək lazımdır”.\nBunu “ASAN Xidmət”in sözçüsü Elnur Niftəliyev Baku TV-yə açıqlamasında qeyd edib.\nCOVID-19 infeksiyasına yoluxma dinamikası nəzərə alınmaqla 2020-ci il 31 avqust saat 00:00-dək sərtləşdirilmiş xüsusi karantin rejimi Bakı, Cəlilabad, Gəncə, Masallı, Mingəçevir, Sumqayıt, Yevlax şəhərləri və Abşeron, Bərdə, Goranboy, Göygöl, Xaçmaz, Salyan rayonlarında tətbiq olunacaq. Bu müddətdə isə həmin şəhər və rayonlarda giriş-çıxış əvvəlki qaydada tənzimlənəcək.


Təhsil eksperti ilə məktəb direktoru arasında QALMAQAL - Ekspress.az\nEkspress.az xəbər verir ki, bunu "modern.az"a açıqlamasında təhsil eksperti Kamran Əsədov Bakıdakı 302 saylı məktəbin direktoru Səkinə Rzayevanın onun haqqında yazdığı tənqidi məqaləyə münasibət bildirərkən deyib.\nMəktəbdə təkcə təhsilin səviyyəsi aşağı deyil, eyni zamanda idarəetmə, psixoloji xidmətin vəziyyəti də bərbaddır. Orda şagirdin başına nə oyun açırlarsa, intihar edir. 11 Oktyabr 2018-ci ildə 302-saylı orta məktəbin 3-cü sinif şagirdi intihara cəhd edib. Bu məktəbdə şagird tənəffüs zamanı məktəbin 3-cü mərtəbəsinə qaçaraq özünü pəncərədən atmaq istəyib. Yəni bunlar göstərir ki, 302-saylı orta məktəbdə sağlam mühit yoxdur. Hesab edirəm ki, BŞTİ bununla bağlı tədbir görəcək. Əks halda bu kimi aşağı nəticəsi olan məktəb rəhbərliyinin vəzifədə saxlanılmasında hansısa maddi marağın olduğunu düşünəcəyəm.


2018 Noyabr 24\nArxiv: 24/11/2018 [19:24]\nBalqabaq ağ ciyər xərçəngi riskini azaldır – FOTO\nTürkiyəli həkimlər və mütəxəssislər balqabağın yeni faydasından bəhs ediblər. Biosfer.az xəbər verir ki, balqabağın bəzi ağ ciyər xərçəngi riskini azaltdığı üzə çıxıb. Araşdırmalar zamanı məlum olub…\nBadamdar sürüşmə sahəsində yeni çatlar yarandı\nNoyabrın 23-də Ekologiya və Təbii Sərvətlər Nazirliyinin Milli Geoloji Kəşfiyyat Xidmətinin mütəxəssisləri Badamdar sürüşmə sahəsində monitorinq aparıblar. Tədqiqatın nəticəsinə əsasən ərazidə gərginlik qalmaqdadır. Nazirliyin mətbuat xidmətindən…\nİraqda sel: 9 ölü, 22 yaralı\nİraqın şimalında leysan yağışların səbəb olduğu sel dağıntılara və insan tələfatına yol açıb. Biosfer.az “Anadolu” agentliyinə istinadən xəbər verir ki, sel zamanı 9 nəfər həlak olub,…\nİngiltərə alimləri: “Çirkli hava uşaqların əqli inkişafına mane olur”\nLankaster universitetinin alimləri yeni tədqiqatın nəticələrini açıqlayıblar. Biosfer.az ölkə.az-a istinadən xəbər verir ki, nəticələrə əsasən, çirkli hava əqli imkanların inkişafına mənfi təsir göstərir. Ekspertlər 2000-2002-ci illər…\nAzərbaycanda bazar gününə olan hava proqnozu açıqlanıb. Ekologiya və Təbii Sərvətlər Nazirliyinin Milli Hidrometeorologiya Departamentindən Biosfer.az-a verilən məlumata görə, sabah Bakıda və Abşeron yarımadasında havanın dəyişkən…\nÖlkədə yoluxucu xəstəlik iddialarına aydınlıq gətirildi – Təhlükəli oyun imiş…\nSon zamanlar sosial şəbəkədə Oğuz rayonu ərazisindəki dağlarda yaşayan dağkəli və digər dağ heyvanlarının kütləvi şəkildə, hansısa xəstəlikdən tələf olması ilə bağlı məlumatlar yayılıb. Biosfer.az xəbər…\nİstirahət günləri üçün hava proqnozu açıqlanıb. ETSN-nin Milli Hidrometeorologiya Departamentindən Biosfer.az-a verilən məlumata görə, Böyük və Kiçik Qafqaza səyahət edən insanların nəzərinə çatdırırıq ki, arabir yağış,…\nSakit okeanda, Yaponiya sahillərində 5 bal gücündə zəlzələ baş verib. Biosfer.az Yaponiyanın Baş Meteoroloji İdarəsinə istinadən xəbər verir ki, yeraltı təkanların episentri Fukusima prefekturası yaxınlığında, ocağı isə…


Daş karxanalarında aparılan monitorinqlərin nəticələri açıqlanıb\n"İstifadə edilən avadanlıqların təhlil edilməsi ilə bağlı Bakı şəhərində, həm də ayrı-ayrı bölgələrdə yerləşən daş karxanalarında monitorinqlər aparılıb".\n"İslaminSesi.info" xəbər verir ki, bunu "Daş karxanalarında müasir idarəetmə və ekoloji tələblərin tətbiqi" mövzusunda dəyirmi masa da Əmlak Məsələləri Dövlət Komitəsinin şöbə müdiri İlham Pənahov deyib.\nOnun sözlərinə görə, monitorinqlər zamanı məlum olub ki, daş karxanalarında hazırda istifadə edilən avadanlıqlar sovet dövründə istehsal olunub və vaxtı keçib: "Karxanalarda istifadə olunan avadanlıqların çoxu tam aşınıb. Bəzi yerlərdə avadanlıqlar təhlükəsizlik tələblərinə cavab vermir. Heç bir ekoloji tələb gözlənilmir, ekoloji mühitə dəyən zərərin qarşısı alınmasa gələcəkdə vəziyyət daha da pis olacaq".\nİ.Pənahov qeyd edib ki, daş karxanalarında elə də çox və çeşidli avadanlıqlara ehtiyac yoxdur: "Karxanalarda 3-4 adda avadanlıq tətbiq olunur ki, onları da günün tələblərinə cavab verən yeni avadanlıqlarla əvəz etmək lazımdır".\nTEQLƏR: Daş karxanalarında aparılan monitorinqlərin nəticələri açıqlanıb


Bu yazını oxuyandan sonra bir də metroya MİNMƏYƏCƏKSİZ: yer altının QƏRİBƏ FƏSADLARI – Vetenim.info\nMetrosuz, yəqin ki, müasir şəhərləri təsəvvür etmək olmaz. XX əsr meqapolislərinin ən əsas yaraşığı yerin altından keçən qatarlarının olmasından başlayırdı. Elə bu əsrdə də mövcud metroların yenilənməsi, daha komfortlu vəziyyətə gətirilməsi üçün çox işlər görülür. Amma bütün bunlara rəğmən metronun mənfi tərəfləri də var. Turkustan.info Publikaz.az-a istinadən insanın metro ilə bağlı psixi narahatlıqlarına nəzər salıb. Sirr deyil ki, insanın fizioloji dəyişikliyə məruz qalması onun psixi durumuna sirayət edir. Bu dəyişikliyə isə ətrafımızı saran bir çox amillər – hava durumu, ev və işdəki vəziyyət, başqa insanlarla anlaşma və s. səbəb olur. Bunların arasında gündəlik həyatımızın bir hissəsi olan nəqliyyatı da unutmamalıyıq. Xüsusən də metronu. Hər bir şəhər insanı metrodan yararlanır. Düzü, ayırd etmək çətindir: burada yar\nTurkustan.info Publikaz.az-a istinadən insanın metro ilə bağlı psixi narahatlıqlarına nəzər salıb.\nPrevious Nazarbayevin Bakı səfəri düşməni rahatsız edib\nNext Bakıdan 3 paytaxta Qarabağ ittihamı


Müxalifət deputat qrupu "Sərbəst toplaşmaq azadlığı haqqında" qanuna yenidən dəyişikliklər hazırlayıb\nMüxalifət deputat qrupu "Sərbəst toplaşmaq azadlığı haqqında" qanuna yenidən dəyişikliklər hazırlayıb\nSiyasət 4 İyun 2008 14:32 (UTC+04:00)\nAzərbaycan, Bakı, 04 iyun/ Trend , müxbir İ.Əlizadə/ Azərbaycan parlamentində müxalifəti təmsil edən Müsavat deputat qrupu "Sərbəst toplaşmaq azadlığı haqqında" qanuna yenidən dəyişiklik edilməsi üçün layihə hazırlayıb. "Sərbəst toplaşmaq azadlığı haqqında" qanunda boşluqlar var və bu, vətəndaşların sərbəst toplaşmaq hüququnu məhdudlaşdırır", - deyə çərşənbə günü Trend -a açıqlamasında Müsavat deputat qrupunun üzvü Pənah Hüseyn bildirib.\nTrend -un arayışı: Azərbaycan parlamenti mayın 30-da "Sərbəst toplaşmaq azadlığı haqqında" qanuna dəyişiklik edib. Hazırda qüvvədə olan "Sərbəst toplaşmaq azadlığı haqqında" qanun 1998-ci ildə qəbul olunub. 2005-ci ildə qanuna əlavə və dəyişikliklər edilməsi üçün layihənin hazırlanmasına başlanılıb. Azərbaycan hökumətinin hazırladığı layihəyə Avropa Şurasının Venesiya Komissiyası müsbət rəy verib.\nDəyişikliyə əsasən, Azərbaycanda yaşayan vətəndaşlığı olmayan şəxslərə və xarici vətəndaşlara kütləvi aksiyalar keçirmək hüququ verilib. Bundan başqa, toy, yas mərasimlərini kütləvi aksiyaya çevirmək qadağan edilib. Dövlət orqanları qarşısında aksiya keçirmək üçün 300 metrlik məsafə 200 metrə qədər azaldılıb. Kütləvi aksiyaların təşkitatçıları 5 gün əvvəl şəhər və rayon İcra Hakimiyyəti orqanlarına müraciət etməlidirlər. İcra Hakimiyyətı orqanları isə aksiyanın təyin olunduğu günə 3 gün qalmış təşkilatçılara cavab verməlidir. Məhkəmələr isə 2 gün müddətində kütləvi aksiyanın keçirilməsi ilə bağlı şikayətlərə baxmalıdır.\nKütləvi aksiyalar yalnız İcra Hakimiyyəti orqanlarının icazə verdiyi yerlərdə keçirilə bilər.\nHüseyn qeyd edib ki, qanunda edilən dəyişikliyə əsasən, aksiyalar İcra Hakimiyyəti orqanlarının icazə verdikləri yerlərdə keçirilə bilər: "Müsavat deputat qrupunun hazırladığı layihədə isə İcra Hakimiyyəti orqanları tərəfindən xüsusi qadağa qoyulmayan bütün yerlərdə aksiyaların keçirilməsinin mümkün olduğuna dair maddə var".\nOnun sözlərinə görə, layihədə küçə yürüşləri üçün ayrılan yerlərin sayının artırılması da nəzərdə tutulub.\nDeputat qeyd edib ki, hazırladıqları layihədə İcra Hakimiyyəti orqanlarının aksiya təşkilatçılarına cavab verməsi mexanizmi də dəyişdirilib: "Qanuna görə, İcra Hakimiyyəti orqanları aksiyanın təyin olunduğu günə üç gün qalmış təşkilatçılara cavab verməlidir. Bizim hazırladığımız layihədə isə İcra Hakimiyəti orqanlarına müraciət təqdim olunandan iki gün sonra müraciətə cavab verilməsi nəzərdə tutulub".\nLayihə yaxın günlərdə parlamentə təqdim olunacaq.


Bakı "İnter"ini daha bir futbolçu tərk etdi\n22:32 7 Yanvar 2016\n"İnter"i daha bir futbolçu tərk edib. Fanat.az xəbər verir ki, Beynəlxalq Bankın müqavilə bağlamaqda maraqlı olmadığı, sadəcə sabiq prezident Georgi Nikolov sayəsində bu kluba "Xəzər Lənkəran"dan keçən Limam Seydi "İnter"lə Antalyaya getməyib.\nSeneqal əsilli Fransa doğumlu hücumçu hazırda İsveçrədədi. O və 2011/12 mövsümündə Cənubi Azərbaycanın "Traktorsazi" klubunda oynamış braziliyalı hücumçu Rodriqo Tosi "Arau" klubunda baxışdadı. Onu da bildirək ki, bu klub ötən mövsüm İsveçrə Super Liqasını tərk edib. 1902-ci ildə yaradılmış bu klub İsveçrənin I divizionunda da 10 komanda arasında sonuncudu.\nQeyd edək ki, Limam Seydi "İnter"lə çıxdığı 7 Premyer Liqa oyununda 1 qola imza atmışdı. "İnter"in ondan əvvəl Abdulla Abatsiyev, Səlahət Ağayev, İvan Benites, Xuan Fransisko, Emilyano Vila, Styepan Polyak və Dieqo Martinslə yeni müqavilə bağlamayacağı dəqiqləşmişdi.(qaynar.info)\nBakı İnterini futbolçu tərk etdi


Şahbaz Xuduoğlu : “Müğənni “Röyanın kitabı çox satılar” | SUMQAYITXEBER.COM\nSUMQAYITXEBER.COM > MÜSAHİBƏ > Şahbaz Xuduoğlu : “Müğənni “Röyanın kitabı çox satılar”\nŞahbaz Xuduoğlu : “Müğənni “Röyanın kitabı çox satılar”\nMüəllif: sumqayitxeber.com • Tarix: 13 Yanvar 2014 • Baxış sayı: 502 dəfə • Şərh yoxdur\n“Kitabla bağlı heç vaxt qiymət davası etməzlər”\nPublika.Az “Gündəlik Teleqraf ” qəzetinin “Brifinq” layihəsi çərçivəsində ”Qanun” nəşriyyatının rəhbəri Şahbaz Xuduoğlu ilə müsahibəsini təqdim edir.\n- Mən də Şahbaz Xuduoğlu. 1992-ci ildə “Qanun” jurnalını yaratdıq. Niyyətimiz hüquqi dövlət quruculuğuna yardım etmək idi. İlk işimiz xarici dövlətlərin Konstitusiyalarını jurnalımızda nəşr etməkdən ibarət oldu. O zaman Azərbaycan Konstitusiyasının heç layihəsi belə yox idi. Natiq Səfərovla işə başladıq, balaca alman makinası vardı, o həmişə diqtə edirdi, mən də yazırdım. Gözəl tərcüməçi idi. Bir müddətdən sonra rolumuzu tez-tez dəyişdik. Mən diqtə edirdim, o yazırdı. Mən də yeni-yeni tərcümə ilə məşğul olurdum. O vaxtdan bu günədək elə naşir kimi çalışıram.\n- Yəqin, Natiq Səfərov kimi bir adamla işləmək sonrakı fəaliyyətinizə də yaxşı mənada təsir etdi…\n- 2014-cü ilin ilk ongünlüyünü yaşayırıq. “Qanun” nəşriyyatının bu il üçün fəaliyyət proqramını hazırlamısınız? Yoxsa əvvəlcədən proqramlaşma aparmadan işi öz axarına buraxırsınız?\n“”Şeytan ayələri”ni çap etməyəcəyik”\n-”Şeytan ayələri” əsəri yer alacaq?\n- “Şeytan ayələri” əsəri yer almayacaq. Biz hələki bu əsərlə başlamaq istəmirik.\n- Nəşriyyatda çap məhsullarının planlaşdırmasında proporsiya varmı? Yəni, nə qədər rəsmi sənədlər, tərcümə və ya yerli ədəbiyyat çap olunacaq? Bu, planlaşdırılmış işdir, yoxsa nə gəldi çap edilir?\n- Vergidən nəşriyyata yoxlama gəldi. Onun axırı necə oldu?\n- Bəs nə sındıra bilər?\n- “Qanun”la bağlı narahatlıq hansı istiqamətdə davam edir? Biri var hər hansı quruma təsir göstərmək, bir də var nəşriyyata planlı şəkildə təzyiq etmək…\n- Nə qədər ki media həyatımızda xilaskar rolunda deyil, adam hər şeyi media ilə paylaşa bilmir. Çünki çox zaman xeyrindən çox ziyanı olur. Bu mənada mümkün olan şeyləri danışıram. “Qanun” ciddi təzyiq altındadır. Təbii ki, vergi faktoru var. Amma nə məqsədlə, niyə edirlər, bu barədə dəqiq məlumatım yoxdur. Adətən, bu cür şeylər sifarişlə olur. İnanmıram ki, bu sifarişin arxasında da daha böyük qüvvələr var. Bunu bilmirəm. Balaca nəşriyyatın üzərinə bu cür hücum olmamalıdır. Biz də hüquq müstəvisində öz müdafiəmizi qurmağa çalışırıq. Hər bir sənədə etiraz yazırıq, mübarizə aparırıq, məhkəməyə veririk. Mən inanmıram ki, hüquq o qədər zəifdir ki, özünü müdafiə mümkün olmasın.\n-”Qanun” ildən-ilə hansısa yeniliklər edirmi? Yoxsa ənənəvi üsul seçmisiniz və o yolu gedirsiniz?\n- Məncə, “Qanun”un elədiyi hər bir şey yenilikdir. Özündən müştəbehlik kimi səslənməsin. Bizim gənclərlə bağlı iki layihəmiz vardı. İlkin olaraq bunu yalnız “Qanun” nəşriyyatı başlayıb. “Birinci kitab”, “Ən yeni ədəbiyyat”, “Azərbaycan nəsri” layihələri müasir kitab nəşrində görünməyən işlərdir. İlk dəfə olaraq bədii ədəbiyyatı bazara daşıya bildik. Yəni, bədii ədəbiyyat satılmalıdır. Hətta metro servislə iki il danışıqlar apardım ki, kitabı metroya çıxarın, alınacaq, alınmasa, gəlib özüm satacam. Dəfələrlə bunu onlara sübut etdim, özüm də metrolarda dayandım, onları inandırdım ki, bədii ədəbiyyat satıla bilər. Azərbaycan dilində kitab satılmırdı. Amma son illər biz Azərbaycan kitabını bazara gətirdik və adamlarla kitab arasındakı böyük hasarı qıra bildik.\n-Amma əsas əməkdaşlıq etdiyiniz dükan “Əli və Nino” kitab evidir…\n- Yalnız “Əli və Nino” deyil. “Metroservis” MMC-nin vaxtında onlarla iş həcmi “Əli və Nino” ilə iş həcmindən böyük idi.\n-Amma hazırda metro keçidlərində kitab satılmır…\n- İndi “Metroservis” yoxdur, amma, məncə, onun forması dəyişəcək, metrolarda kitaba yer olacaq. Biz “Qasid”lə uzun müddət danışıqlar apardıq ki, qəzet köşklərində kitab satılsın. Bu, mümkün deyil. Bəlkə, gələcəkdə oldu. “Akademi” kitab evi və bir sıra xırda dükanlarla da eyni cür işləyirik. Yeni çap olunan kitab mütləq səhər bütün dükanlarda olmalıdır. Bu, bir şərtdir.\n-Gənc yazarlarla bağlı layihənizdə yazarlardan kim nəşriyyatınıza pul qazandırır?\n-Azərbaycanın gənc yazıçılarından “Qanun”a maddi xeyir gətirən olubmu?\n- Min tirajla kitabı satılıb qurtaran yazarlar var. Məsələn, Pərviz Cəbrayıl, Aqşin Yeniseyin kitabları qurtarıb. “Ən yeni ədəbiyyat” seriyası olan kitablardan, səhv etmirəmsə, artıq İlqar Fəhminin kitabı azalıb.\n-Siz min kitabı satmağı Azərbaycan reallığı üçün yaxşı göstərici hesab edirsiniz?\n“Redaktor yazarın əsərini redaktə edir, sonra deyir ki, bu əsəri mən yazdım”\n-Olubmu, kiməsə kitab yazmaq üçün sifariş verəsiniz? Ki, filan mövzuda kitab yaz, nəşr edim…\n-Məsələni məişət müstəvisinə endirirlər. Halbuki, peşəkar müstəvidə qurulmalıdır…\n- Bəli. Bir əsərdə yazar, redaktor, naşir, kitab yayıcısına – hamıya eyni dərəcədə uğur paylanmalıdır. Nədənsə uğur olanda bir nəfər özünə çəkmək istəyir. Mənə elə gəlir ki, uğuru paylaşmaq lazımdır.\n- Hələ belə təklifi heç bir yazara etməmisiniz?\n- Əslində, “Ən yeni ədəbiyyat” layihəsində məqsədlərdən biri də o idi ki, sistemli işlədiyimiz yazarlar olacaq və onlar qrup halında yeni ədəbiyyat mühiti yaradacaqlar. Amma çox tez bir zamanda intriqa oldu və PR növü kimi bu intriqadan istifadə edildi. İstədiyimiz nəticə olmadı.\n-Layihədən çıxanların bəzisi “Apostrof” nəşriyyatına qaçdı…\n- “Apostrof” nəşriyyatının hansı şərtlərlə çap etdiyini bilmirəm. Biz, sadəcə, kitabları aldıq ki, verin çap edək. Sonradan yanlış xəbər formalaşdırdılar ki, biz “copyright”ı yəni, müəllif haqlarını götürürük. Amma bu gün də istəyirəm aydın deyim ki, bizdə yalnız yayım haqlarıdır. Yəni, kitabı bu cür çap edirik. Çap etdiyimiz kitabı yaya bilərik, amma sənin yazdığın mətn öz mətnindir.\n-Yazar istəsə, həmin mətni yenə başqa yerdə çap edə bilər?\n- Səbəblər barədə daha geniş danışardınız, niyə əməkdaşlıq baş tutmadı? Siz yazarın kitabını çap edirsiniz, yayımını təşkil edirsiniz, ədəbi mühit də bir az canlı olur. Bəs nədir problem?\n- Layihə daxilində şərtlər nədən ibarətdir?\n- “İlk kitab seriyası”nda ilk dəfə yaradıcılığa başlayan adamların kitabını çap edirik. Əlbəttə, onun yazdıqlarında yaradıcılıq havası varsa, götürürük. Balaca ümid yeri varsa, onu çap edirik. “Ən yeni ədəbiyyat” seriyasında adam yalnız öz zövqünə arxalanmır, hökmən zövqünə inandığın başqa adamlara da oxutdurursan. Bir müsbət, iki mənfi fikir varsa, mən bir müsbəti seçirəm, əmin ola bilərsiniz.\n- Geri qaytardığınız əlyazmalar olubmu?\n- Hazırda oxucuların az olmağının və kitabların çox satılmamasının əsas səbəbi kitabın baha olmasıdır. Kitab mağazaları bunun səbəbini nəşriyyatlarda görür. “Qanun” nəşriyyatı olaraq qiymətin nisbətən ucuzlaşması üçün nələr etmisiniz və ya edirsiniz?\n- Siz əməkdaşlıq etdiyiniz redaktorlara yaxşı qonorar verirsiniz?\n- Facebook-da Sizin redaksiyamızda olduğunuzu yazmışam. Oxucular iradlarını bildiriblər. Xüsusən, tərcümədən “google translate” iyi gəldiyini, kitabların vərəqlərinin töküldüyünü söyləyirlər…\n- İstərdim ki, bu şeylər konkret olsun. Çünki hər bir kitabın özünün tərcüməçisi var. Bizim kitabların nəşrində keyfiyyət məsələsində əvvəl müəyyən problemlər var idi. Amma bunları aradan qaldırmaq üçün nə mümkündürsə, onu edirik. Nəzərə almaq lazımdır ki, 300-500 tirajlı kitabları böyük həcmli mətbəə vura bilməz. Bu, texniki məsələdir. İnsanların guya tərcümədə “google-translation”dan istifadə edildiyini demələri böhtandır. Əvvəla, bir tərcüməçi nəşriyyatla işləyir, o bilir ki, bu, nəşriyyatda bir neçə əldən keçəcək, yoxlanılacaq və buna görə qonorar alır. Tərcüməçi imzasını qoyaraq bu cür şeyə özü getməz. İkincisi, nəşriyyat özü buna imkan verməz. Ola bilər ki, bir cümlədə yanlışlıq olsun. Dəfələrlə sonradan oxuyub görmüşəm hansısa yanlışlıq var. Əlbəttə, yaxşı deyil. Əvvəlki nəşrlərlə müqayisədə son nəşrlərdə xeyli dərəcədə inkişaf var.\n- Keyfiyyətsizlik həm də qonorarın az olmağından irəli gəlir. Buna görə də bir ayda daha çox kitab tərcümə eləməyə çalışırlar ki, bu da keyfiyyəti aşağı salır. Qonorarı artırmaqla keyfiyyəti də artırmaq olar…\n- Naşir kimi kimin tərcüməsini bəyənirsiniz? “Çərpələng uçuran”ı Xədicə İsmayıl tərcümə edib, hamı birmənalı şəkildə tərcüməni bəyənmişdi…\n- Xədicədən sonra iki tərcümə olub, mən hesab etmirəm ki, onlar Xədicədən zəif tərcümə ediblər. Firudin Ağazadə “Min möhtəşəm günəş”i əla tərcümə edib. “Və dağlardan səda gəldi”ni Səbinə Mütəllimova adlı bir qız tərcümə edib, heç də əvvəlki tərcümədən pis deyil. Sadəcə, “Çərpələng uçuran” çox oxundu. Bəzən deyirlər ki, birinci əsər daha güclü idi. Sadəcə olaraq, o mövzu bizə qaranlıq idi, o əsər bunu bizə açdı. Digər əsərlər də hansısa formada təkrarlandı, bizə elə gəldi ki, ən güclüsü o idi.\n- Siz bayaq tərcüməni qınayanların böhtan atdığını dediniz. Məsələn, mən Əlif Şəfəqin “İsgəndər”ini oxuyanda əsəb keçirirdim. Tərcümə o qədər bərbad idi ki, kitaba verilən pula heyfim gəldi…\n- Onda romanı Əlif Şəfəqin adından yox, gənc qızın adından çap edərdiniz…\n- Mən bilirəm, həvəsləndirmək üçün jest eləmisiniz…\n- Bəs tərcümə Əlif Şəfəqin özünün xoşuna gəlmişdi?\n- Onda əsərlərini tərcümə elədiyiniz bütün müəlliflərlə yazışırsınız?\n- Hətta Xalid Hüseyni, Orxan Pamukla da?\n- Xalid Hüseynin “copyright”ini satan agentlik var.\n- Yəqin, onlara qonorar verirsiniz…\n- Bir kitabı iki tərcüməçinin tərcümə etməsi nə dərəcədə doğrudur?\n- O halda ki, tərcüməçi professional olsun. Bizdə kitabları oxuyanda hiss olunur ki, mexaniki tərcümə olunub. Ədəbi mütaliəsi zəngin olan şəxsin tərcüməsi daha keyfiyyətli alınar.\n- Əgər kitabı oxuyanda cümlələr mənə çatmırsa, gedib orijinaldan oxuyaram da…\n-Xarici yazarlar arasında ən çox qonorar verdiyiniz kimdir?\n“Xalid Hüseyni çox bahaçıl deyil”\n- Məsələn, Xalid Hüseyniyə nə qədər pul vermisiniz?\n- Bizdə bəzən ironik mənada bu sualı verirlər. Siz siyasətə qarışırsınız? Ölkə gündəminin əsas mövzusu Müsavat Partiyasının Milli Şuradan ayrılmasıdır. Bunlarla maraqlanırsınız?\n- Digər peşədə çalışanlar kitab oxumaqla dincəlir. Bütün gün kitabın içindəsiniz, Siz necə istirahət edirsiniz?\n- Nəşriyyatınızın kitablarının hamısını oxuyursunuz?\n- Əsasən, kimləri, hansı kitabları oxuyursunuz?\n- İndi Erix Frommu oxuyuram. Yəqin, onun bütün külliyyatını Azərbaycan dilinə çevirəcəyik. Onun cəmiyyət quruculuğunda çox böyük fikirləri var. İstərdim ki, onun əsərləri Azərbaycanda olsun. Paralel şəkildə “Kitab oğrusu”nu oxuyuram. Böyük çıxmasın, onu ingiliscə oxuyuram. Qorxuram sabah onu nəşr edək, kitab dükanlarına qoyaq, hamı gəlib oğurlasın.\n- Bəs Siz kitab oğurlamısınız?\n- Ən maraqlı kitablardan biri “Qiraətçi” idi. Mən onun kinosuna baxmamışam. Alman tanışım vardı, mənə o filmi hədiyyə etmişdi. Hələ ki baxmamışam. Amma çalışıram filmlərə baxım. Viskontinin bütün filmlərinə, Tarkovskiyə, Berksona baxmışam.\n- Bəs öz filmlərimizdən nəyə baxırsınız?\n- Bu qədər kitabların içində olan adam kimi kitabınızın olmasını istərdiniz?\n- Məncə, hər kəsin içində yazmaq eşqi var. Bu eşq heç zaman tükənmir. Hər dəfə adama elə gəlir ki, gördüklərini, oxuduqlarını, bildiklərini nə zamansa oturub yazacaq. Yazılarını yığıb çap edənlər var. Elə istəmirəm. Amma ayrıca kitab yazmağın başqa ləzzəti var. Bəzən olur ki, yazı yazıram, sonradan görürəm ki, itirmişəm. Natiq Səfərov, Elçin Səlcuq, Elmar Hüseynovla bağlı yazılarımı itirmişəm. O baxımdan, bəlkə, yığmaq olar. O şey ki, itir, imkan verin itsin…\n- Hansı mövzuda roman yaza bilərsiniz?\n- Oğlunuzu da kitabçı kimi yetişdirirsiniz, deyəsən…\n- Şahbaz bəy, onlar da atalardan razı olmurlar…\n- Qardaşlarınız siyasətçidir, Sabir Rüstəmxanlı Vətəndaş Həmrəyliyi Partiyasının sədridir. Heç VHP-yə üzv olmaq barədə düşünməmisiniz?\n- Yox, düşünməmişəm. Heç kəsin məsuliyyət hissini bölüşmək istəməmişəm. Nə gözəl olardı heç kəs heç kəsə görə məsuliyyət daşımasın, hamı özünü ifadə etsin. Nəinki valideyn, övlada görə, qardaş – bacıya görə məsuliyyət daşımalı olursan. Bu, böyük bataqlıqdır. Böyük ailə olduqca adam özünü qayıqdakı kimi hiss edir. Bu dəqiqə qayıqda sən də bata bilərsən. Ailələrin bir-birinin içərisinə giriblər. Bunu istəməzdim.\n- Sizə kim daha çox məsuliyyət hiss elətdirir? Oğlunuz, qardaşınız, yoxsa cəmiyyət?\n- Xarici yazarları şəxsən tanımırıq, amma onların kitablarının tərcümə olunması hadisəyə çevrilə bilir. Hamı Xalid Hüseyninin kitabını almağa tələsir. Bizdə elə bir yazar yoxdur ki, onun kitabının çapını intizarla gözləyək…\n- Çingiz Abdullayevdən başqa dünyada kimi tanıyırlar?\n“Dövlət başçısının “Qanun”un nəşr etdiyi kitabla fotosunun olması gözəl hiss oldu”\n- Kiçik nəşriyyat deyirsiniz, amma dövlət başçısının “Qanun”un nəşr etdiyi kitabla fotosu vardı. Bu, necə hiss idi?\n- Bu, çox yaxşı hissdir. Biz onu da bacardıq. Türkiyədən olan kitabı nəşr etmişdik. Müəlliflərdən biri mənə birdən-birə zəng etdi ki, prezidentlərin görüşündəyik. Məndən kitabın nəşr olunub-olunmadığını soruşdu. Dedim ki, əlbəttə, nəşr olunub, gətirərəm, amma bir şərtlə ki, onu prezidentlərə hədiyyə edəsiniz. Söylədi ki, əlbəttə, edərəm. Mən də kitabı apardım. Hədiyyə etdi. Hətta dedim ki, elə olsun ki, şəkil çəkmək də mümkün olsun. Sonra da onu bizə göndərdi. Qeyd edim ki, bu kitab Mustafa İsen, Ali Fuat Bilkan və Tuba Işınsu Durmuşun müəllifi olduğu “Sultanların şeirləri şeirlərin sultanları” kitabı idi.\n- Müğənnilər də gəlib kitab satsa, necə olar?\n- Siz şou-biznes nümayəndələrinin kitab yazmasını təsəvvür edirsiniz, onların əsərini çap etmək olar?\n“Röyanın kitabı çox satılar”\n- Rəqsanənin kitabı çox satılar, yoxsa Flora Kərimovanın?


Deputat: Bu gün işğalçı Ermənistanı qorumaq əvəzinə, ona təzyiq göstərmək, sanksiyalar tətbiq etmək lazımdır - Editor.az\n30.10.2020 - 02:29\nOtuz ilə yaxındır Azərbaycan torpaqlarını işğal altında saxlayan Ermənistan bu müddət ərzində Dağlıq Qarabağ münaqişəsinin sülh yolu ilə həllində maraqlı olmayıb. Əksinə, mövcud status-kvonu saxlamaq üçün bir sıra çirkin yollara baş vuran işğalçı ölkə, eyni zamanda, müxtəlif vaxtlarda hərbi təxribatlara da əl atıb. Düşmənin sentyabrın 27-də törətdiyi növbəti hərbi təxribat isə demək olar ki, onun sonu oldu. Bu təxribata cavab olaraq Azərbaycan Ordusunun başladığı əks-hücum əməliyyatları nəticəsində bu günədək bir sıra şəhər, kənd və qəsəbələr düşmən işğalından azad edilib.\nDeputat bildirib ki, Azərbaycan Ordusunun sarsıdıcı zərbələrindən sonra aciz, rəzil duruma düşən düşmən ölkənin baş naziri Nikol Paşınyan bir tərəfdən döyüşlərin dayandırılması üçün xarici ölkələrin rəhbərlərinə yalvarır, digər tərəfdən isə Ermənistanın faşist mahiyyətinə uyğun olaraq mülki əhalini və yaşayış məntəqələrini ağır artilleriya atəşinə tutur. “İşğalçı Ermənistan atəşkəs rejimini artıq üçüncü dəfə kobud şəkildə pozaraq azad olunmuş əraziləri yenidən işğal etməyə cəhd göstərir, prosesi qarşıdurmanın davamına doğru yönəldir. Ancaq işğalçı ölkənin rəhbərliyi artıq bu həqiqəti qəbul etməlidir ki, işğal altında olan bütün ərazilər azad edilməli, Ermənistan ordusunu geri çəkməli və işğal altındakı əraziləri boşaltmalıdır. Yalnız ondan sonra siyasi nizamlama prosesinə keçmək olar”, – deyə Vüqar İskəndərov diqqətə çatdırıb.\nO qeyd edib ki, işğalçı ölkənin bu cür dağıdıcı, faşist mahiyyətli addımlar atmasının əsas günahkarlarından biri də başda BMT olmaqla bir sıra beynəlxalq qurumlar, o cümlədən ATƏT-in Minsk qrupunun həmsədrləridir. Bu günə qədər işğalçıya qarşı hər hansı təzyiq mexanizminin işə salınmaması Ermənistanı daha da azğınlaşdırıb. Halbuki, Ermənistana qarşı beynəlxalq güclər tərəfindən sanksiya tətbiq oluna bilərdi. Sual oluna bilər ki, bəs Ermənistana hansı sanksiyalar tətbiq edilə bilərdi? Qeyd edim ki, oktyabrın 28-də Rusiyanın İnterfaks agentliyinə müsahibəsində bu məqama da toxunan Prezident İlham Əliyev “O sanksiyalar ki, Ermənistanı BMT Təhlükəsizlik Şurasının qətnamələrini yerinə yetirməyə və işğal edilmiş ərazilərdən qoşunları çıxarmağa məcbur etsinlər. Məsələn, İraq Küveyti işğal edəndən sonra İraqa qarşı tətbiq edilmiş sanksiyaları götürmək olar. Axı, beynəlxalq hüquq baxımından təxminən eyni hadisə baş verib. Küveytin beynəlxalq aləmdə tanınmış ərazisi İraq tərəfindən işğal edilmişdi, hərbi cinayətlər törədilmişdi, etnik təmizləmə aparılmışdı. Yalnız dünya birliyinin vaxtında reaksiya verməsi nəticəsində bu işğal dayandırıldı, özü də qısa vaxtda. Daha sonra İraqa iqtisadi sanksiyalar tətbiq edildi, silah satışına embarqo qoyuldu, İraqın ərazisi uçuşların qadağan edildiyi zonaya çevrildi, insanlığa qarşı cinayətlər törətmiş hərbi canilər məhkəməyə cəlb edildi, mühakimə olundu. Ermənistana münasibətdə də bu cür sanksiyalar tətbiq edilməli idi. Mən əminəm ki, hətta bu sanksiyalardan biri tətbiq olunsa idi, münaqişə çoxdan həll edilərdi. Sadəcə, bu sanksiyaları tətbiq etmək üçün siyasi iradə və istək yox idi” deyib. Bəli, dünya birliyinin bu günə kimi işğalçıya qarşı sərt davranmaması, siyasi iradə və istək nümayiş etdirməməsi bugünkü durumun yaranmasına səbəb olub. Amma indi də gec deyil. Başda BMT olmaqla, aparıcı ölkələr və beynəlxalq təşkilatlar bu gün işğalçı Ermənistanı qorumaq deyil, ona təzyiq göstərmək, sanksiyalar tətbiq etmək barədə düşünməlidirlər.\n28 Noyabr 202011:55\n28.11.2020 - 01:35162\n28.11.2020 - 11:17144\n28.11.2020 - 02:14130\n28.11.2020 - 11:12124\n28.11.2020 - 11:14123\n24.11.2020 - 16:5613035\n21.11.2020 - 13:432193\n27.11.2020 - 15:29970\n25.11.2020 - 11:39929\n26.11.2020 - 17:41815\n29.10.2020 - 01:5030915\n01.11.2020 - 23:1914138\n01.11.2020 - 23:057428\n04.11.2020 - 16:136031


Musa Quliyevin Gəncədə qurduğu imperiyası » Yenixeber.org - Oxu, xəbərin olsun\nYenixeber.org: Nəzərinizə çatıdıraq ki, millət vəkili olduğu müddətdə Musa Quliyev öz köməkçisi və bacısı Gülsüm Fətəliyevanın kürəkəni Eldəniz Xudiyevi Kəpəz rayonuna icra başcısı təyin etdirmişdir. Gülsüm xanım Gəncə Dövlət Unversitetinin prorektorudur. Gülsüm Fətəliyeva hal-hazırda özünü Gəncə şəhərinin birinci xanımı hesab edilr. Onun həyat yoldaşı Üzümçülük və Şərabçılıq Elmi-Tədqiqat İnstitutunun direktorudur. Gülsüm xanımın 74 yaşı olan qaynı isə Musa Quliyevin köməkçisidir.\nM.Quliyevin bacısı oğlu Gəncə şəhərində car çəkmişdir ki, mənim dayım bu seçkilərdə də deputat olacaq.Deputatın qohumları bu qurduqları imperiyadan istifadə edərək Bakıda və Gəncədə böyük biznes şəbəkəsi qurublar. Müxtəlif şəxslərin adına olan bu biznes şəbəkələrinin qazancı Musa Quliyevin cibinə gedir. Kəpəz rayonunun icra başcısı E.Xudiyev güclü əlaqələri ilə nəinki Kəpəz rayonunda, hətta bütün Gəncə şəhərində aparılan tikinti işlərinə nəzarət edir və külli miqdarda qeyri-qanuni gəlir əldə edir. Bu gücündən istifadə edərək o, Kəpəz rayon İcra Hakimiyyətinin, bütün təhsil, səhiyyə, mədəniyyət idarələrinin rəislərinə tapşırıq verir ki, həmin idarələrin işçiləri və onların qohumları Musa Quliyevə səs versinlər. Hal-hazırda əhali arasında karusel əməliyyatı üçün təlimatların verilməsi hamıya məlumdur.\nMusa Quliyev əhalinin böyük etirazlarından və çətin vəziyyətdə qalacağından ehtiyat edərək heç bir səyyari görüşə çıxmır, sadəcə işçilərinin ya da yaxın adamlarının evlərində və ya, planlaşdırılmış və seçilmiş insanların iştirak etdiyi görüşlərdə dırnaqarası təbliğat işləri aparır. Opponenti Vəli Dünyamalıyevə Musa Quliyevin tapşırığı nəticəsində polis təziyiq göstərmişdir. Xatırladaq ki, Musa Quliyev 3 dəfə Kəpəz rayonunu əhatə edən 40 saylı seçki dairəsindən deputat seçilmiş və ancaq seçki ərəfəsində Gəncə şəhərinə gəlmişdir. Bu müddət ərzində heç bir seçicinin problemi ilə maraqlanmamışdır. Buna baxmayaraq yenidən seçilmək istəyir.(aktualxeber)\nTarix: 03-02-2020 19:39\nGƏNCƏNİN DEPUTATLARI KİMLƏR OLACAQ? –Ölkənin ikinci şəhərində seçki rəqabəti (ADLAR, FOTOLAR)\nSabiq Baş nazirə ağır itki üz verib\nMİLLƏT VƏKİLİ “KƏPƏZ”in AVTOBUSUNU ƏLİNDƏN ALDI –“Elmar Vəliyevin qorxusundan…”\nGəncənin yeni icra başçısı şəhərin problemlərini öyrənir


Tatarıstandakı diasporumuz 20 Yanvar şəhidlərini yad edib\nRusiya Federasiyası Tatarıstan Respublikasının Kazan şəhərində 20 Yanvar faciəsinin 32-ci ildönümü ilə əlaqədar anım mərasimi keçirilib.\nAzərbaycan diasporunun təşkilatçılığı ilə şəhər məscidlərinin birində baş tutan mərasim 20 Yanvar şəhidlərinin ruhuna duaların oxunması ilə başlayıb. Tədbirdə imam-xətib Əbdürrəuf Zabirov, Tatarıstanın xalq artisti, professor Minqol Qaliyev, Leninoqorsk şəhər və rayon Azərbaycanlılarının Milli-Mədəni Muxtariyyətinin “Birlik” ictimai təşkilatının sədri Ramiz Məmmədov və Azərbaycandakı “Tatarıstan” ictimai birliyinin sədr müavini Emin Ramazanov çıxış ediblər.\n32 il öncə Bakıda törədilmiş 20 Yanvar qırğını ilə bağlı xalqımıza başsağlığı verən natiqlər bildiriblər ki, Qara Yanvar Azərbaycan tarixinə həm faciə, həm də qəhrəmanlıq səhifəsi kimi yazılıb. Bildirilib ki, hüquqlarını müdafiə edən dinc insanların güllələnməsini unutmaq mümkün deyil. 20 Yanvar şəhidləri arasında müxtəlif millətlərin nümayəndələrinin, o cümlədən tatarların da olduğu vurğulanıb.\n“20 Yanvar hadisələri Azərbaycanın müstəqilliyinin, azadlığının və milli-mənəvi dəyərlərinin bərqərar olması yolunda mübarizənin başlanğıcı və ilk mənəvi qələbəsi oldu. Həmin gün xalq sınmadı, azadlıq əzmini itirmədi, əksinə, öz haqlılığını daha yüksək səslə bəyan etdi. Vətənlərinin ərazi bütövlüyü və müstəqilliyi uğrunda canlarından keçmiş şəhidlərin xatirəsini ehtiramla yad edir, müharibə qazilərinə cansağlığı arzulayırıq. Allah şəhidlərin ruhunu şad etsin!” – deyə imam-xətib Əbdürrəuf Zabirov bildirib.


“Yerevana ikinci aprel döyüşləri lazımdır ki, özünü qurban elan etsin” — Rusiyalı politoloq Demokrat.az\n“Yerevana ikinci aprel döyüşləri lazımdır ki, özünü qurban elan etsin” — Rusiyalı politoloq\n– Hazırda Ermənistanda nə baş verir, nəyə görə hərbi ritorika güclənir?\n– Paşinyanın sələfləri son 20 ildən bir az artıq müddət ərzində Ermənistan cəmiyyətini Azərbaycana qarşı əhval-ruhiyyə ilə kökləyib. Və Paşinyan hakimiyyətə gələndə ümid var idi ki, o, “Qarabağ klanı” ilə əlaqəsi olmadığına və liberalyönümlü insan olduğuna görə, gözlənildiyi kimi, gərginliyi azaltmaq siyasətinə başlayacaq.\n– Bu arada, Yerevandan sərt bəyanatların sayı artır, saytımız da bu barədə tez-tez yazır…\n– Başqa cür ola bilər? Ermənistanda “yumşaq” bəyanat verəcək istənilən siyasətçi öz siyasi karyerası ilə vidalaşa bilər.\n– Elə isə Dağlıq Qarabağ münaqişəsinin sülh yolu ilə tənzimlənməsi üzrə danışıqları necə davam etdirmək lazımdır?\n– Danışıqlar Azərbaycan Prezidenti İlham Əliyev və Ermənistanın Baş naziri Nikol Paşinyan, eləcə də xarici işlər nazirləri arasında gedir. Formatdankənar verilən bu bəyanatlara əhəmiyyət verməyə dəyməz, əlbəttə ki, əgər bu sözlər atəş açılmasına gətirib çıxarmırsa. Rəsmi Yerevanın fəaliyyətinə baxmaq lazımdır.\n– Belə olan halda bir variant – güc variantı qalır, elədirmi?\n– Yerevan buna da istiqamətlənib. Yerevanın bütün bəyanatları, qoşunların təmas xəttindəki bütün təxribatları Azərbaycanı cavab tədbirlərinə sövq etməyə yönəlib. Ermənistanda isə bunu aqressiya adlandıracaqlar.\n25 İyul 2019, 17:11


Siyasət 12 Dekabr 2019 09:36 (UTC+04:00)\nXX əsrin sonu: Azərbaycan xalqının həyatında taleyüklü dövr\nTarixdə rolu olan şəxsiyyətlər haqqında bəhs etmək, onların gördüyü işlərin, dövlət, xalq qarşısında xidmətlərinin ümumi mənzərəsini yaratmaq daim keçilən yolu bir zərurət kimi ortaya qoyur. Tarixdə adı dövlətçiliyin simvoluna çevrilən və onunla birgə çəkilən çox az sayda siyasi liderə rast gəlmək olar. XX əsr tarixində fenomen şəxsiyyət Heydər Əliyevin yaratdığı milli dövlətçilik tarixin bizə bəxş etdiyi milli sərvətdir və onun dəyəri illər keçdikcə daha dərindən dərk olunur, müxtəlif araşdırmaların, dissertasiya işlərinin mövzusuna çevrilir, daha fərqli yanaşmalar əsasında kitabların yazılmasını şərtləndirir. Bu, Heydər Əliyev siyasətinin böyüklüyünün, bu günümüzə və gələcəyə hesablanmasının aydın ifadəsidir. Tarixdə şəxsiyyətlərin rolunu daim xüsusi qeyd edən Prezident İlham Əliyev ulu öndər Heydər Əliyevin fəaliyyətini buna bariz nümunə kimi göstərir: «Bütün dövrlərdə - həm 1970-ci illərdə və 1980-ci illərin əvvəllərində Azərbaycan Kommunist Partiyasının rəhbəri olduğu dövrdə, həm də müstəqil Azərbaycanın Prezidenti kimi Heydər Əliyev öz fəaliyyəti ilə doğma xalqına xidmət etmişdir.»\nTarixi faktlar bu reallığı da təsdiqləyir ki, siyasi liderliyin mahiyyəti dövlətinin, xalqının milli maraqlarına cavab verən inkişaf yolunu müəyyənləşdirmək, ölkəsinə uğur gətirən, daim yüksəkləri fəth etməsini şərtləndirən siyasəti təmin etməkdir. Təbii ki, bu uğurlara yol açan ideyalardır. İdeyaların gerçəkləşməsi ilə sanki möcüzələr baş verir. Bu ideyalar ölkənin dünəninin, bu gününün, gələcəyinin əsası kimi dəyərləndirilir. “Əbədiyaşar lider” məfhumu da məhz bu kontekstdən yaranır. Necə ki, müasir müstəqil Azərbaycan dövlətinin qurucusu, ulu öndər Heydər Əliyev belə xatırlanır. O, həyatdan getsə də onun siyasi xətti siyasi idarəçiliyin, milli quruculuğun nəzəriyyəsinə, alternativi olmayan dövlətçilik fəlsəfəsinə çevrilib.\nXX əsrin sonu Azərbaycan xalqının həyatında taleyüklü bir dövr kimi xarakterizə olunur. Həmin dövrdə baş verən hadisələr ulu öndər Heydər Əliyevin hakimiyyətə qayıdışını şərtləndirdi.\nAzərbaycan xalqı müstəqilliyimizin ilk illərində böyük faciələrlə, çətinliklərlə üz-üzə qalsa da, 1993-cü ildə ulu öndər Heydər Əliyevin xalqın təkidli tələbi ilə hakimiyyətə qayıdışı və davamlı uğurlara yol açılması bu gün harada yaşamasından asılı olmayaraq hər bir Azərbaycan vətəndaşı tərəfindən böyük qürur hissi ilə xatırlanır, gələcəyimizin daha parlaq, işıqlı olacağına böyük əminlik yaradır. Çünki bu yol hər günü Azərbaycanın tarixinə mühüm uğur səhifəsi kimi yazır. Məhz bunun nəticəsidir ki, ölkəmizin 28 ildə 100 ilə bərabər inkişaf yolu keçdiyi beynəlxalq səviyyədə də etiraf olunur və yüksək dəyərləndirilir.\nAzərbaycan sabitlik məkanına çevrildi\nMüstəqilliyimizin ilk illəri Azərbaycan tarixinə təlatümlü bir dövr kimi daxil olub. 1991-ci il oktyabrın 18-də Azərbaycanın dövlət müstəqilliyini yenidən bərpa etməsindən sonra ilk illərdə ölkəyə rəhbərlik edənlərin səriştəsizliyi, idarəçilik qabiliyyətinin yoxluğu Azərbaycanı “olum, ya ölüm” dilemması qarşısında qoymuşdu. Xalq müstəqilliyin sevincini yaşamaq imkanında deyildi. Xaos, anarxiya, özbaşınalıq, iqtisadi böhran baş alıb gedirdi. Digər tərəfdən isə Azərbaycan Silahlı Qüvvələrinin torpaqlarımızın deyil, ayrı-ayrı qüvvələrin maraqlarının müdafiəsinə xidmət etməsi ərazilərimizin işğalına səbəb olmuşdu. Belə çətin məqamda xalq üzünü ulu öndər Heydər Əliyevə tutmaqla bugünkü uğurlarımızı, müstəqil Azərbaycanın bir dövlət olaraq varlığının təsdiqini təmin etdi.\n16 ildə ulu öndər Heydər Əliyevin siyasi kursunu bütün sahələrdə uğurla davam etdirən Prezident İlham Əliyev “Bizim artıq güclü dövlətimiz vardır- müstəqil Azərbaycan dövləti. Bizim dəqiq konsepsiyamız, inkişaf proqramımız vardır. Bu proqramın reallaşması nəticəsində Azərbaycan inkişaf etmiş ölkələrin sırasına daxil ediləcəkdir. Əgər gələcəklə bağlı fikirlərimizi bir cümlə ilə ifadə etsək deməliyik: Biz inkişaf etmiş ölkəyə çevrilməliyik! İnkişaf etmiş ölkələrin meyarları vardır. Bunları bilirik və biz hər bir istiqamət üzrə o meyarlara çatmalıyıq-həm siyasi, iqtisadi islahatlar, sosial siyasət və digər istiqamətlərdə” fikirləri ilə ulu öndər Heydər Əliyevin düşünülmüş və məqsədyönlü siyasətinin bu günümüz üçün möhkəm təməl yaratdığını əsaslı şəkildə diqqətə çatdırır.\nAzərbaycanın müstəqil dövlət quruculuğuna aparan yolu, əslində, 1969-cu ildən-məhz Onun birinci dəfə hakimiyyətə gəlişindən sonra başlayıb. Ulu öndər Heydər Əliyev 1969-82-ci illərdə görülən işləri belə xarakterizə edirdi: “O dövrlərdə yaranmış iqtisadi potensial da bizim böyük sərvətimizdir. Bu sərvət də Azərbaycanın tam sərbəst, heç bir dövlətdən asılı olmayaraq yaşamasına imkan verir. Güman edirəm ki, biz müstəqilliyimizi tam bərqərar etdikdən və qarşıda duran vəzifələri həyata keçirdikdən sonra ölkəmizin bu iqtisadi potensialının bəhrələrini Azərbaycanın hər bir vətəndaşı görəcək və bunun sayəsində şən, firavan yaşayacaqdır.”\n1993-cü il 15 iyunun tarixə Milli Qurtuluş Günü kimi daxil olması Azərbaycanın müstəqilliyimizin ilk illərində yaşadıqlarına işıq salır. Prezident İlham Əliyev daim çıxışlarında bu çağırışı edir ki, indiki və gələcək nəsillərə Azərbaycanın müstəqillik yolunun heç də hamar olmadığını əsaslı şəkildə çatdırmalıyıq.\nUlu öndər Heydər Əliyevin Azərbaycan dövləti, xalqı qarşısındakı xidmətlərindən bəhs edərkən ilk olaraq göz önünə Onun xilaskarlıq missiyası gəlir. Böyük qətiyyəti, siyasi iradəsi ilə xilaskarlıq missiyasını yerinə yetirən Ümummilli Lider yeni, müasir Azərbaycanı qurdu. O, “Mənim üçün hər şeydən əziz mənim xalqımdır, mənim Vətənimdir, mənim torpağımdır” fikirləri ilə xalqına, dövlətinə bağlılığını ifadə etməklə yanaşı, Azərbaycanın bir dövlət olaraq dünyada tanınmasını, yeri və rolunun möhkəmlənməsini, ən əsası sabitlik diyarı, iqtisadi möcüzələr ölkəsi kimi tanıtmaq istəyini yeganə həyat amalına çevirdiyini diqqətə çatdırdı. Dahi şəxsiyyət bildirmişdir: “Müstəqilliyin əldə olunması nə qədər çətindirsə, onun saxlanılması, daimi, əbədi olması bundan da çətindir.” Düşünülmüş və məqsədyönlü siyasəti nəticəsində ölkədə daxili sabitliyi təmin edən ulu öndər Heydər Əliyev müstəqillik yolunda ilk addımlarını atan dövlətin qarşısında dayanan vəzifələri bəyan etdi. Sabitlik bütün inkişafın əsası kimi dəyərləndirildi. Bu çağırış xüsusi qeyd olundu ki, əgər respublikada ictimai-siyasi sabitlik olmasa, sağlam ictimai-siyasi mühit olmasa heç bir sosial-iqtisadi proqramdan, yaxud problemlərin həll edilməsindən söhbət gedə bilməz. Bu mühüm məqamı da xüsusi qeyd etmək lazımdır ki, Ümummilli Liderin gərgin fəaliyyəti nəticəsində pərdəarxası oyunlara, siyasi anarxiyaya son qoyuldu, ölkədə cinayətkarlığın qarşısı tam alındı, bütün qanunsuz silahlı dəstələr ləğv olundu. Azərbaycan dövlətçiliyinin mövcudluğuna böyük təhlükə olan 1994-cü il oktyabr və 1995-ci il mart dövlət çevrilişi cəhdlərinin qarşısı ulu öndər Heydər Əliyevin qətiyyəti sayəsində alınaraq dövlət müstəqilliyimizin qorunub saxlanılması təmin edildi. Bunlar isə öz növbəsində ölkəmizdə müstəqil dövlət təsisatlarının yaranmasını, bunun da əsasında ilk Konstitusiyanın qəbulunu şərtləndirdi. 1995-ci il 12 noyabrda ulu öndər Heydər Əliyevin rəhbərliyi ilə işlənib hazırlanan və ümumxalq səsverməsi yolu ilə qəbul edilən Konstitusiyamızdan sonrakı dövr dövlətçiliyin möhkəmlənməsi, demokratik prinsiplərin bərqərar olması, demokratik, hüquqi, dünyəvi dövlət quruculuğu prosesinin uğurla, sürətlə həyata keçirilməsi dövrü kimi xarakterizə olunur. Ümummilli Lider bildirmişdir ki, demokratik cəmiyyətin varlığını təsdiqləyən insan hüquq və azadlıqlarının qorunması, azad mətbuatın formalaşması, çoxpartiyalı sistemin yaradılması, seçkilərin demokratik, beynəlxalq standartlara uyğun keçirilməsi və sair kimi bütün atributlar ölkəmizdə bərqərar edilməlidir.\nAzərbaycanın bu gün demokratiya təcrübəsinin digər ölkələrə nümunə göstərilməsi də dahi şəxsiyyət Heydər Əliyevin Azərbaycanın gələcək inkişaf yolunun parametrlərini müəyyənləşdirərkən demokratik prinsipləri öndə saxlamasından irəli gəlir: “Müstəqil Azərbaycanda hüquqi, demokratik dövlət qurulmalıdır, Azərbaycan dövləti demokratik prinsiplər əsasında fəaliyyət göstərməlidir və tarixi ənənələrindən, milli ənənələrdən bəhrələnərək, dünya demokratiyasından, ümumbəşəri dəyərlərdən səmərəli istifadə edərək demokratik dövlət quruculuğu yolu ilə getməlidir.” Məlumdur ki, Azərbaycanın demokratiya yolu heç də hamar olmamışdır. Ölkəmizin müstəqilliyini, uğurlarını gözü götürməyən daxili və xarici qüvvələr hər vəchlə Azərbaycanın demokratik inkişafına, bu yolda inamlı addımlarına mane olmağa səy göstərirdilər. Bu gün əlaqələrimizin yüksək səviyyədə olduğu Avropa Şurasına qəbul zamanı ölkəmizin hansı çətinliklə üz-üzə qaldığı məlum olaylardandır. Lakin Heydər Əliyev qətiyyəti və səyi bütün bu maneələri dəf etdi, Azərbaycan demokratik dövlət quruculuğu yolunu sözdə deyil, əməldə sübut edərək, dünyanın ən nüfuzlu təşkilatı olan Avropa Şurasına tamhüquqlu üzv qəbul olundu. Dahi şəxsiyyət Heydər Əliyev bildirmişdir ki, Avropa Şurası Azərbaycana nə qədər gərəkdirsə, Azərbaycan da Avropa Şurası üçün bir o qədər önəmlidir.\nUlu öndər Heydər Əliyevin gərgin səyləri nəticəsində 1994-cü il mayın 12-də cəbhə xəttində atəşkəs sazişinin imzalanması Azərbaycanda daxili sabitliyin təmin olunmasında, digər sahələrdə əhəmiyyətli addımların atılmasında mühüm rol oynadı. Məhz həmin il sentyabrın 20-də tarixə “Əsrin müqaviləsi” kimi daxil olan neft sazişi imzalandı. Bu mühüm addım Azərbaycanın dünya iqtisadi sisteminə inteqrasiyasını sürətləndirməklə yanaşı, xalqımızın uzun illərdən bəri ürəyində gəzdirdiyi bu istəyinin reallığa çevrilməsi oldu. Daim öz təbii sərvətlərinin əsl sahibi olmaq istəyən Azərbaycan xalqı ulu öndər Heydər Əliyevin müəllifi olduğu neft strategiyasının uğurlarını gördükcə bundan daha da ruhlanır, gələcəyə böyük inamla addımlayırdı. Çoxlarına əfsanə kimi görünən BTC və BTƏ neft-qaz layihələrinin 2006 və 2007-ci illərdə reallığa çevrilməsi, bunun ardınca dünyanın enerji təhlükəsizliyinin təminatında Azərbaycanın rolunu artıran Cənub Qaz Dəhlizinin rəsmi açılışı, 2017-ci ildə “Yeni əsrin müqaviləsi”nin imzalanması, həmçinin Cənub qaz Dəhlizinin əsas tərkib hissələrindən olan TANAP-ın istifadəyə verilməsi və sair kimi biri-birindən mühüm hadisələr “Əsrin müqaviləsi”nin ölkəmizə böyük uğurlar qazandırdığını bir daha dünyaya bəyan edir. Dövlətimizin başçısı İlham Əliyev 2006-cı ildə Azərbaycan neftinin Ceyhan terminalına çatması münasibətilə xalqa təbrikində bütün bu mühüm məqamı xüsusi qeyd etmişdir ki, “Əsrin müqaviləsi” imzalanmasaydı, bu gün Azərbaycanın iqtisadi imkanlarının, beynəlxalq münasibətlər sistemində yeri və rolunu təsəvvür etmək çətin deyildi. Təbii ki, BTC neft kəməri olmasaydı, BTƏ qaz kəmərindən, bunlar olmasaydı Cənub Qaz Dəhlizindən danışmaq qeyri-mümkün idi. Cənab İlham Əliyev Cənub Qaz Dəhlizini görülən işlərin zirvəsi kimi dəyərləndirir.\nTəbii ehtiyatların xalqa məxsusluğunu sözdə deyil, əməldə göstərilməsinin tərəfdarı olan ümummilli lider Heydər Əliyev 1999-cu ilin dekabrında Dövlət Neft Fondunu yaratmaqla əldə olunan neft gəlirlərinin şəffaf və ədalətli bölünməsini təmin etdi. Dövlət siyasətinin prioritetlərini müəyyənləşdirən Dövlət Neft Fondu şəffaflıq kriteriyalarına görə nümunəvi qurum kimi dəyərləndirilir. Fondun vəsaitlərinin düzgün istiqamətləndirilməsi və şəffaflığın təminatı əhəmiyyətli sosial-iqtisadi layihələrin həyata keçirilməsini sürətləndirir.\nBu gün böyük inamla qeyd edirik ki, neft siyasətinin məntiqi davamı kimi dəyərləndirilən iqtisadiyyatın şaxələndirilməsi siyasəti uğurla həyata keçirilir. Cənab İlham Əliyev Prezident kimi fəaliyyətə başladığı ilk gündən iqtisadi artımın qeyri-neft sektorunun hesabına olmasını qarşıya mühüm vəzifə kimi qoydu. Regionların malik olduğu potensial imkanlardan maksimum istifadə etmək üçün Dövlət proqramları təsdiqləndi və uğurla icra edilir. Bu gün ümumi daxili məhsulda özəl bölmənin payı 85 faiz təşkil edir. Möhtərəm Prezidentimiz İlham Əliyevin bölgələrə hər səfəri yeni obyektlərin açılışı və təməlqoyma mərasimlərinin keçirilməsi ilə yadda qalır. Son 16 ildə 2 milyondan artıq yeni iş yeri yaradılıb ki, bunun böyük qismi regionların payına düşür.\nUlu öndər Heydər Əliyevin “Neft- Azərbaycanın ən böyük sərvəti olub, xalqa, özü də təkcə indiki nəslə deyil, həm də gələcək nəsillərə mənsubdur” çağırışı bütün dövrlərdə öz aktuallığını qorumaqla yanaşı, dövlət siyasətinin əsasını təşkil edir. Bu mühüm məqama söykənərək, əhalinin sosial müdafiəsinin prioritetliyi daim önə çəkilir, neft gəlirlərinin ədalət prinsipi əsasında bölünməsi, istiqamətləndirilməsi mühüm uğurlara, ən əsası Azərbaycanın özünü dünyaya sosial dövlət kimi təqdim etməsinə yol açır. Bugünümüzün statistikasına diqqət yetirmək kifayətdir. Təkcə cari ilin arxada qalan aylarında 4 milyondan artıq insanı əhatə edən 2 sosial paket təsdiqlənib. Minimum əməkhaqqı, minimum pensiya iki dəfə artırılıb. Dövlətimizn başçısı İlham Əliyev 2003-cü ildə keçirilən andiçmə mərasimində bildirmişdi ki, iqtisadi inkişafa uygun olaraq əməkhaqqı ildə ən azı iki dəfə artırılmalıdır. Ötən 16 ildə həyata keçirilən təkmil sosial-iqtisadi islahatlar Azərbaycanın ən islahatçı ölkə kimi tanınmasını şərtləndirib. Ölkəmiz yeni sosial və iqtisadi çağırışların müzakirəsi üçün ideal məkan kimi qəbul olunur.\nAzərbaycanı təkcə zəngin təbii sərvətlərə malik ölkə kimi yox, zəngin tarixi, mədəniyyəti olan ölkə kimi tanıtmalıyıq\nUlu öndər Heydər Əliyev, eyni zamanda, bu çağırışı etmişdir ki, Azərbaycanı təkcə müstəqil bir dövlət, zəngin təbii sərvətlərə malik ölkə kimi yox, zəngin tarixi, mədəniyyəti olan ölkə kimi tanıtmalıyıq.” Müstəqillik yollarında yenicə addımlarını atan hər bir dövlətin özünü təsdiqləməsində, varlığı barədə aydın təsəvvür yaratmasında vacib şərtlərdən biri xarici siyasətini düzgün qurması önə çəkilirdi. Heydər Əliyevin düşünülmüş və məqsədyönlü siyasəti nəticəsində istər ikitərəfli, istərsə də beynəlxalq təşkilatlar çərçivəsində münasibətlərin yüksək səviyyədə qurulması, ən əsası bir dövlətin xaricdə varlığı kimi dəyərləndirilən diaspor quruculuğuna xüsusi diqqət göstərilməsi Azərbaycan həqiqətlərinin, tarixinin dünya ictimaiyyətinə çatdırılmasında əhəmiyyətli rol oynadı. Dahi şəxsiyyət harada yaşamasından asılı olmayaraq bütün azərbaycanlıları bir amal-azərbaycançılıq ideyası ətrafında sıx birləşməyə çağırırdı. Öncə ayrı-ayrı dövlətlərdə Azərbaycan cəmiyyətləri, mərkəzləri yaradıldı. Sonra onların vahid mərkəzdən idarə olunmasını təmin etmək üçün 2001-ci il noyabrın 9-10-da Dünya azərbaycanlılarının I qurultayı keçirildi. Bu gün dünyanın müxtəlif ölkələrində yaşayan azərbaycanlıların müstəqil Azərbaycanı öz Vətəni sayması, onu milli ruhun, milli-mənəvi dəyərlərin, milli mədəniyyətin məbədi kimi qəbul etməsi və azərbaycançılıq ideyası ətrafında birləşməsi məhz ümummilli lider Heydər Əliyevin səylərinin nəticəsidir. O, dünya azərbaycanlılarının təşkilatlanması və onların bir Vətən - müstəqil Azərbaycan ətrafında sıx birləşməsi üçün daim və əzmlə səy göstərmiş, bu istiqamətdə biri-birindən əhəmiyyətli qərarlar qəbul etmişdir. Bu fakt inkaredilməzdir ki, müstəqilliyimizin ilk illərində Azərbaycan haqqında məlumatsızlıq bir sıra problemlərin yaranmasına, erməni yalanlarının ayaq tutub yeriməsinə səbəb olmuşdu. Ulu öndər Heydər Əliyevin xalqın təkidli tələbi ilə hakimiyyətə qayıdışından sonra fəaliyyətinin əsas istiqamətlərindən biri məhz ölkəmizin ətrafında yaradılan informasiya blokadasının yarılması oldu və uğurlu siyasəti ilə bu istəyini gerçəkləşdirdi. Məhz Ümummilli Liderin qətiyyətli addımları sayəsində diplomatiyamızın fəal mövqeyi formalaşdı, xarici siyasətimizin əsas məsələsi olan Ermənistan-Azərbaycan Dağlıq Qarabağ münaqişəsinə dünya ictimaiyyətinin münasibəti dəyişdi, ölkəmizin suverenliyi, ərazi bütövlüyü və sərhədlərinin toxunulmazlığı bütün beynəlxalq hüququn normativ sənədlərində öz əksini tapdı. Ümummilli Liderin xarici ölkələrə səfərləri zamanı orada yaşayan azərbaycanlılarla görüşməyə səy göstərməsi, onların problemləri ilə yaxından tanış olması, respublikamızla əlaqələrini daha da möhkəmləndirmələri üçün tövsiyələrini verməsi diaspor quruculuğu istiqamətində atılan addımlardan idi.\nDünya azərbaycanlılarının qurultaylarının ənənəvi olaraq keçirilməsi uğurlarımızın, Azərbaycan diasporunun gördüyü işlərin təqdimatı kimi dəyərləndirilir. Möhtərəm Prezidentimiz İlham Əliyev böyük inam və qətiyyətlə bildirir ki, güclü, qüdrətli Azərbaycan bütün dünya azərbaycanlılarının qürur mənbəyidir. Hazırda ölkəmizin sabitlik diyarı, iqtisadi möcüzələr ölkəsi kimi tanınması, müxtəlif mədəniyyətlərin, sivilizasiyaların qovuşduğu məkanda yerləşən ölkə olaraq beynəlxalq tədbirlərə ev sahibliyi etməsi, ən əsası dünya tərəfindən inkişafın Azərbaycan modelindən bəhs edilərək təqdir olunması təməli ulu öndər Heydər Əliyev tərəfindən qoyulan düzgün siyasətə əsaslanır. Bu gün Azərbaycan bayrağının dünyanın ən nüfuzlu təşkilatlarının qarşısında dalğalanması, ölkəmizin dünyada gedən proseslərə təsir imkanlarının artması da deyilənlərin təsdiqidir. Ən əsası 2011-ci ilin mühüm uğurlarından olan Azərbaycanın 193 ölkədən 155- nin dəstəyini qazanaraq BMT Təhlükəsizlik Şurasına qeyri-daimi üzv seçilməsi, 2019-cu ildə BMT Baş Assambleyasından sonra dünya dövlətlərinin təmsil olunduğu ən böyük siyasi təsisat olan, 120 üzvü sıralarında birləşdirən Qoşulmama Hərəkatının XVIII Zirvə Görüşünə ev sahibliyi etməsi və sonda qəbul olunan sənəddə Azərbaycanın Dağlıq Qarabağla bağlı mövqeyinin dəstəklənməsi mühüm diplomatik uğurlarımız sırasındadır. Həmçinin dövlətimizin başçısı İlham Əliyevin Rusiyanın Soçi şəhərində dünyanın məşhur “beyin mərkəzləri”ndən biri olan “Valday” Beynəlxalq Diskussiya Klubunun «Şərq şəfəqləri və dünya siyasi quruluşu» mövzusunda XVI illik iclasında, MDB Dövlət Başçıları Şurasının Aşqabad Sammitində çıxışı, «Qarabağ Azərbaycandır və nida işarəsi» bəyanatı, həmçinin Türkdilli Dövlətlərin Əməkdaşlıq Şurasının VII Zirvə Görüşünə ev sahibliyi Heydər Əliyev ideyalarının, Prezident İlham Əliyevin uğurlu siyasətinin təntənəsidir. Azərbaycan haqqı, ədaləti müdafiə edən, bütün münaqişəli məsələlərin beynəlxalq hüququn norma və prinsipləri əsasında çözülməsini istəyən ölkə olaraq dünya birliyində yeri və rolunu artırır. Dövlət başçısı İlham Əliyevin qeyd etdiyi kimi, əvvəlki dövrlərdə Azərbaycan haqqında məlumat vermək, təqdimatlar etmək üçün müxtəlif ölkələrə nümayəndələr göndərilirdisə, bu gün respublikamızın beynəlxalq tədbirlərin keçirilməsi üçün önəmli məkana çevrilməsi həqiqətlərimizin təbliğinə geniş imkanlar yaradır. Bütün bunlar Heydər Əliyev siyasətinin təntənəsidir.\nUlu öndər Heydər Əliyevin Azərbaycan tarixinin, mədəniyyətinin, milli-mənəvi dəyərlərinin qorunması və inkişafı istiqamətində qoyduğu möhkəm təməl son 16 ildə davamlı uğurları təmin etdi. Dövlətimizin başçısı İlham Əliyevin bu istiqamətdə də atdığı addımların miqyası o qədər genişdir ki, onları tam əhatə etmək qeyri-mümkündür. Hər ilin konkret bir sahənin adı ilə bağlanması Azərbaycanın bu və ya digər istiqamətlərdə malik olduğu imkanlara, ən əsası həmin sahələrin inkişafına yol açır. 2016-cı il ölkəmizdə “Multikulturalizm ili”, 2017-ci il “İslam Həmrəyliyi ili”, 2018-ci il “Azərbaycan Xalq Cümhuriyyəti ili”, 2019-cu il “Nəsimi ili” elan edilib. Bütün bunlar tariximizə, mədəniyyətimizə, milli-mənəvi dəyərlərimizə bağlılığımızı əks etdirir. 2019-cu ildə Azərbaycanın UNESKO-nun Ümumdünya İrs Komitəsinin 43-cü sessiyasına ev sahibliyi etməsi bütün bu addımların, görülən işlərin ümumiləşdirilmiş ifadəsidir.\nSülh və inkişaf Azərbaycan dövlətinin strategiyasının təməlini təşkil edir\nXarici siyasətində beynəlxalq hüququn norma və prinsiplərinə xüsusi önəm verən, hər bir məsələnin ədalət prinsipi əsasında çözülməsində maraqlı olan Azərbaycan dövləti daim dünyaya bu çağırışı edir ki, ikili standartlara son qoyulsun, beynəlxalq hüquq normalarının icrası üçün vahid mexanizm müəyyənləşdirilsin, Dağlıq Qarabağ münaqişəsinin ədalətli həlli təmin edilsin.\nProblemin həlli üçün möhkəm hüquqi baza mövcuddur. BMT Təhlükəsizlik Şurasının 4 qətnaməsində Azərbaycanın ərazi bütövlüyü dəstəklənir, erməni işğalçılarının ərazilərimizdən qeyd-şərtsiz çıxarılması öz əksini tapıb. Eyni zamanda, digər beynəlxalq qurumların, dövlətlərin qərar və qətnamələrində də Azərbaycanın mövqeyi dəstəklənir. Əvvəldə təkcə cari ilin ötən dövründə Azərbaycan dövlətinin xarici siyasət uğurlarını qeyd etdik.\nRəsmi Bakı bəyanatlarında bu fikri də səsləndirir ki, problemin sülh yolu ilə həlli imkanları tükənərsə, hərb variantı istisna edilmir. Azərbaycanın tam haqqı var ki, işğal altında olan topaqlarını istənilən yolla azad etsin. Ulu öndər Heydər Əliyev bildirmişdir ki, sülh danışıqlarını cəsarətlə apara bilmək üçün güclü orduya malik olmaq lazımdır.\nBu kimi bəyanatlar, ən əsası 1994-cü il mayın 12-də cəbhə xəttində atəşkəs sazişinin imzalanması Azərbaycanın sülh siyasətinə sadiqliyini, həmçinin bütün münaqişəli məsələlərin beynəlxalq hüququn norma və prinsipləri əsasında çözülməsinin tərəfdarı olduğunu nümayiş etdirir. Amma qarşı tərəf, işğalçı Ermənistan qeyri-konstruktiv mövqeyindən əl çəkməzsə, problemin hərb yolu ilə həlli şəksizdir. Azərbaycan Ordusunun gücü, qüdrəti bu fikri böyük inamla söyləməyə əsas verir. Aprel döyüşləri, Naxçıvan qələbələri ordumuzun gücünü və qüdrətini dünyaya nümayiş etdirdi.\nAzərbaycan müharibə şəraitində olsa da bütün sahələrdə böyük uğurları ilə diqqətdədir. İşğalçı Ermənistan Azərbaycanla heç bir sahədə rəqabət aparmaq imkanında deyil. Təkcə bu faktı qeyd etmək kifayətdir ki, Azərbaycanın hərbi büdcəsi Ermənistanın ümumi büdcəsi qədərdir. Xalqımız tam əmindir ki, dövlətimizin qətiyyətli mövqeyi, xalqın iradəsi, beynəlxalq dəstəyin artması fonunda Dağlıq Qarabağ problemi öz ədalətli həllini tapacaq, soydaşlarımız öz doğma yurd-yuvalarına qayıdacaqlar.\nYAP tarixin sınaqlarından şərəflə çıxaraq milyonların partiyası kimi nüfuz qazanıb\nUlu öndər Heydər Əliyevin xalqımız qarşısındakı xidmətlərindən geniş bəhs edərkən bu gün milyonların sevgisini qazanan Yeni Azərbaycan Partiyasının yaradılmasını xüsusi qeyd etməliyik. 1992-ci il noyabrın 21-də təsis konfransını 550 nümayəndənin iştirakı ilə keçirən Yeni Azərbaycan Partiyasının sıralarında hazırda 750 minə yaxın üzv birləşib. Partiyanın hər bir üzvü Heydər Əliyev ideyalarının, onun siyasi kursunu uğurla davam etdirən Prezident İlham Əliyevin həyata keçirdiyi siyasətin təbliğatçısıdır. Ulu öndər Heydər Əliyevin “Yeni Azərbaycan Partiyası dünənin, bu günün və gələcəyin partiyasıdır” tezisi bütün dövrlərdə partiyanın yoluna işıq salır, onun hədəflərini açıqlayır. Dövlətimizin başçısı İlham Əliyevin gerçəkliklərə əsaslanaraq söylədiyi «Bu gün Azərbaycanda bizim partiyamıza rəqib ola biləcək hər hansı bir siyasi qüvvə mövcud deyil. Yeni Azərbaycan Partiyası, sözün əsl mənasında, ümumxalq partiyasına çevrilibdir. Cəmiyyətimizin bütün təbəqələri partiyamızda birləşib. Buna baxmayaraq, biz həmişə qabağa baxmalıyıq və əldə edilmiş uğurlarla kifayətlənməməliyik. Uğurlarımızın səbəblərindən biri də məhz ondan ibarətdir ki, əldə edilmiş uğurlar bizə əlavə stimul verir» fikirləri Yeni Azərbaycan Partiyasının keçdiyi şərəfli yolun aydın mənzərəsini yaradır. Yaranandan cəmi 6 ay sonra iqtidar partiyasına çevrilən YAP dövlətə, xalqa xidmət missiyasını Azərbaycanın davamlı inkişafına, əhalinin sosial müdafiəsinin daha da yaxşılaşdırılmasına verdiyi töhfələri ilə nümayiş etdirir.\nAzərbaycanın hər uğurunda öz payı olan Yeni Azərbaycan Partiyasının ölkədə keçirilən bütün seçki proseslərindən uğurla çıxması da möhkəm təmələ əsaslanan siyasətə, xalq-iqtidar birliyinin möhkəmliyinə əsaslanır. Tarixə qısa nəzər salsaq, Yeni Azərbaycan Partiyasının 1998, 2003, 2008, 2013 və 2018-ci il prezident, 1995, 2000, 2005, 2010, 2015-ci il parlament, 1999, 2004, 2009, 2014-cu il bələdiyyə seçkilərində uğur qazanmasını şərtləndirən də məhz bu amillərdir. Bununla yanaşı, partiyanın Konstitusiyamıza əlavə və dəyişikliklərin edilməsi məqsədilə bu günədək üç dəfə ümumxalq səsverməsinin keçirilməsi ilə bağlı irəli sürdüyü təşəbbüslər də xalqımız tərəfindən dəstəklənmişdir. «Ona görə iqtidar partiyasıyıq ki, bizim siyasətimiz xalq siyasətidir. Deyə bilərəm ki, biz ümumxalq partiyasıyıq. Çünki Azərbaycanın qarşısında duran bütün məsələlərdə biz fəal iştirak edirik. Biz öz əməyimizlə bu siyasəti aparırıq» söyləyən möhtərəm Prezidentimiz İlham Əliyev bildirir ki, əməlimiz, işlərimiz, verilən sözlərə sadiqliyimiz Yeni Azərbaycan Partiyasının nüfuzunu artırır, Azərbaycanın siyasi səhnəsində yeganə ciddi siyasi qüvvəyə çevirir.\nNoyabrın 28-də Yeni Azərbaycan Partiyası Siyasi Şurasının parlamentdə təmsil olunan partiya üzvlərinə parlamentin buraxılması təşəbbüsünü irəli sürməsini tövsiyə etməsi, bu tövsiyəyə uyğun olaraq Milli Məclisin dekabrın 2-də keçirilən plenar iclasında dövlətimizin başçısı İlham Əliyevə müraciət, həmçinin ölkə Prezidentinin parlamentin müraciətində göstərilmiş məsələnin Konstitusiyaya uyğunluğu ilə bağlı Konstitusiya Məhkəməsinə sorğu göndərməsi, dekabrın 4-də Konstitusiya Məhkəməsinin Milli Məclisin buraxılmasının Konstitusiyaya uyğun olması barədə qərarı, dövlətimizin başçısı İlham Əliyevin 5 dekabr 2019-cu il tarixli «Azərbaycan Respublikasının beşinci çağırış Milli Məclisinin buraxılması və Azərbaycan Respublikasının Milli Məclisinə növbədənkənar seçkilərin təyin edilməsi haqqında» Sərəncamı da Yeni Azərbaycan Partiyasının davamlı inkişafa, təkmilləşməyə verdiyi töhfələrinin miqyasını genişləndirmək istəyindən irəli gəlir. Xalqımız tam əmindir ki, ulu öndər Heydər Əliyevin siyasi kursunu bütün istiqamətlərdə davam etdirən, təkmil islahatların müəllifi kimi tanınan ölkə Prezidenti, Yeni Azərbaycan Partiyasının Sədri İlham Əliyevin gördüyü işlərin nəticəsində 23 dekabr bələdiyyə seçkiləri, eyni zamanda, gələn il fevralın 9-da keçiriləcək növbədənkənar parlament seçkiləri Azərbaycanın, partiyanın tarixinə növbəti uğur, qələbələr səhifəsini yazacaq.\nHeydər Əliyev yolu davamlı uğurların əsasıdır\n2003-cü ildən başlanan Böyük yolun davamı Azərbaycana daha möhtəşəm uğurlar qazandırıb. Dayanıqlı inkişafın təmin edilməsi üçün ciddi islahatların aparılması əsas hədəflərdən biri kimi qarşıya qoyuldu: «İslahatlara alternativ yoxdur… Kadr islahatları labüddür, bu, qaçılmazdır. Çünki mən bunu demişəm, biz XXI əsrdə köhnə təfəkkürlə uğurlara imza ata bilmərik. Əlbəttə, yeni, savadlı, bilikli, müasir kadrlar, ilk növbədə, Vətənə bağlı olmalıdırlar, hər hansı bir xarici təsirdən azad olmalıdırlar və vətənpərvər olmalıdırlar ki, Vətənin inkişafı üçün öz səylərini göstərə bilsinlər.» Uğurlara yol açan düşünülmüş və məqsədyönlü siyasət, ayrı-ayrı sahələri əhatə edən Dövlət proqramları, ənənəyə uyğun olaraq hər ilin bir sahənin adı ilə bağlanması və bu istiqamətdə təkmil islahatların həyata keçirilməsi Azərbaycanın beynəlxalq maliyyə qurumlarının, reytinq agentliklərinin hesabatlarında da liderliyini qorumasını şərtləndirir. İnkişaf modeli dünyaya nümunə göstərilən Azərbaycana bu gün hansı tərəfdən baxsaq təkmilləşməni, yeniləşməni görərik.\nİdarəetmə sistemində təkmilləşmə, kadr hazırlığı, dövlətimizin gəncləşmə siyasəti yeni-yeni hədəflərin gerçəkləşməsini təmin edir. Azərbaycanı inkişaf etmiş ölkələr sırasında görmək istəyimiz reallıqdır. 2016-cı ildə keçirilən ümumxalq səsverməsinə çıxarılan məsələlər sırasında Prezidentlik müddətinin 7 ilə qədər artırılması, eyni zamanda, vitse-prezidentlik institutunun yaradılması ölkə ictimaiyyəti tərəfindən böyük rəğbətlə qarşılandı. 2017-ci ildə dövlətimizin başçısı İlham Əliyevin Sərəncamı ilə Heydər Əliyev Fondunun prezidenti, UNESKO-nun və İSESKO-nun xoşməramlı səfiri Mehriban xanım Əliyevanın Azərbaycanın Birinci vitse-prezidenti təyin edilməsi davamlı inkişafa böyük dəstək kimi dəyərləndirildi. Ötən iki ildən artıq dövr ərzində Mehriban xanım Əliyevanın Azərbaycanın Birinci vitse-prezidenti kimi gördüyü işlərə diqqət yetirsək, miqyasının nə qədər böyük olduğunu görərik. Dövlətçiliyimizin möhkəmləndirilməsi, hərtərəfli inkişafın təmin edilməsi, əhalinin sosial müdafiəsinin gücləndirilməsi, Azərbaycanın mədəniyyətinin, tarixinin, milli-mənəvi dəyərlərinin təbliği Birinci vitse-prezidentin fəaliyyətinin əsasını təşkil edir. Mehriban xanım Əliyevanın xarici siyasətimizin əsas istiqaməti olan ikitərəfli əməkdaşlıq əlaqələrinin inkişafına töhfələri də böyükdür və yüksək dəyərləndirilir. Azərbaycanın Birinci vitse-prezidentinin bu günlərdə Rusiyaya rəsmi səfəri, iki ölkə arasında münasibətlərin inkişafına verdiyi töhfələrə görə Rusiya Prezidenti V.Putin tərəfindən «Dostluq» ordeni ilə təltif olunması Mehriban xanım Əliyevanın Azərbaycanın beynəlxalq aləmdə yeri və rolunun artması istiqamətində göstərdiyi səylərin tərkib hissələrindəndir.\nAzərbaycanın Birinci vitse-prezidenti Mehriban xanım Əliyevanın bilavasitə Heydər Əliyev irsinin təbliği missiyasını yerinə yetirən Heydər Əliyev Fondunun prezidenti kimi bu istiqamətdə atdığı addımlar təqdirəlayiqdir. «Azərbaycanın taleyi Heydər Əliyevin taleyi ilə əbədi olaraq bağlandı» söyləyən Mehriban xanım Əliyeva, eyni zamanda, bildirir ki, Heydər Əliyevin həyatı böyük bir epoxanın aynası kimi ölkəmizin sevincli-kədərli günlərini və anlarını, Azərbaycanın bu tarix yollarını özündə əks etdirir. Belə insanlar tarixin mürəkkəb anlarında bütün çətinlikləri dəf edərək həmişə zəfər çalır, qalib gəlirlər. Heydər Əliyev qalibiyyətinin nəticəsi müasir müstəqil Azərbaycan Respublikası və onun bugünkü nailiyyətləridir.\nTəbii ki, bir yazıda Heydər Əliyev siyasətinin uğurlarını əhatə etmək mümkün deyil. Möhtərəm Prezidentimiz İlham Əliyevin fikirlərinə istinad etsək, uğurlarımızın ümumiləşdirilmiş ifadəsini yaradarıq: «Bu gün Heydər Əliyev siyasəti bütövlükdə bütün sahələrdə davam etdirilir. 2003-cü ildə Azərbaycan xalqı mənə böyük etimad göstərərək Prezident vəzifəsinə seçdiyi gündən bu günə qədər bu siyasətə sadiqəm. Mən 2003-cü ildə bu barədə sözümü demişəm. Mən bu siyasətə sadiq qalacağam və 2003-cü ildən bu günə qədər Azərbaycanda gedən uğurlu inkişaf Heydər Əliyev siyasətinin təntənəsidir, müstəqil Azərbaycanın təntənəsidir.»\nYAP İcra katibinin müavini, Milli Məclisin İctimai birliklər və dini qurumlarla iş komitəsinin sədri


BNA Hikmət Babayevi necə qurban verdi? - Təfərrüat | No Comment\n04 sentyabr 2020, 11:01\nBNA Hikmət Babayevi necə qurban verdi? – Təfərrüat\nBakı Nəqliyyat Agentliyinin (BNA) şöbə müdiri Hikmət Babayevin ARB telekanalında taksi xidməti ilə bağlı vahid tarif sisteminin tətbiq edilməsi və vahid dispetçer mərkəzinin yaradılması barədə təklifə aydınlıq gətirərkən ehtiyatsız fikirlər səsləndirməsi ciddi ictimai qınaqla qarşılanıb və nəhayət, sözügedən qurum məsələyə münasibət bildirməyə məcbur olub.\nBNA yaydığı açıqlamada Hikmət Babayevin dediklərini onun şəxsi fikri kimi qələmə verib. “BNA-nın şöbə müdiri Hikmət Babayevin verdiyi açıqlamanın onun şəxsi fikri olduğunu, qurumun mövqeyini əks etdirmədiyini bildirir və onunla bağlı müvafiq inzibati tədbirlərin həyata keçirildiyini bəyan edirik”, – deyə Agentlik bəyan edib.\nNOCOMMENT xəbər verir ki, BNA-nın bu məsələdə səmimi olmadığı barədə iddialar var. Yenisabah.az-ın əldə etdiyi məlumata görə, həmin verilişə Hikmət Babayev deyil, BNA-nın başqa bir rəsmisi dəvət alıb. Bəzi məlumatlara görə, həmin şəxs qurumun mətbuat xidmətinin rəhbəri Mais Ağayev olub. Lakin o verilişə qatıla bilmədiyindən əvəzinə Hikmət Babayev efirə çıxıb və BNA-nın məsələ ilə bağlı mövqeyini diqqətə çatdırıb. Yəni, əslində onun fikirləri heç də şəxsi mövqeyi olmayıb. Sadəcə məsələyə sərt təpki olduğuna görə BNA vəziyyətdən çıxış üçün bu yolu seçib. Digər tərəfdən, Hikmət Babayevin fikirləri sosial şəbəkələrdə iki gün müzakirə mövzusu olub. BNA isə bu müddət ərzində israrla susub. Əgər şöbə müdirinin fikirləri onun şəxsi mövqeyi olsaydı, qurum dərhal buna reaksiya verərdi.\nBu küçə və prospektlərdə tıxac var – SİYAHI – FOTO\n10 sentyabr 2020, 18:40\n18 sentyabr - 10:534345\n18 sentyabr - 09:583182\n18 sentyabr - 10:093033\n18 sentyabr - 10:422967\n18 sentyabr - 20:081626\n14 sentyabr - 22:0010381


HÖKUMƏTİ DİQQƏTİ TƏHSİLİN ÜZƏRİNƏ YÖNƏLDİB | CBC.AZ\nHÖKUMƏTİ DİQQƏTİ TƏHSİLİN ÜZƏRİNƏ YÖNƏLDİB\nOct 31 2019 16:30\n“Azərbaycan Prezidenti İlham Əliyevlə görüş çox müsbət və məhsuldar oldu. Ümid edirəm ki, Prezident İlham Əliyev yenə də Londona səfər edəcək və onunla görüşmək imkanımız olacaq”. Bunu Böyük Britaniya Baş Nazirinin Azərbaycan üzrə ticarət elçisi Baronessa Emma Nikolson "British Council"in “Karyera imkanlarının artırılması”proqramına həsr olunan tədbirdə deyib. Onun sözlərinə görə, Böyük Britaniya təcrübəsindən faydalanaraq onun resurslarından istifadə ölkələr arasında körpülərin yaranmasına kömək edir.\n"British Council"ın Azərbaycandakı nümayəndəliyinin rəhbəri Samr Şah isə bildirb ki, təhsil "British Council"ın millətlər arasında əlaqələr və etimad yaradılması üçün həyata keçirdiyi proqramın vacib hissəsidir. Onun sözlərinə görə, dünya bazarı sürətlə dəyişir və çoxları hazırda ehtiyac duyulmayan peşələrin sahibidir. Buna görə də çevik olmaq və ani dəyişikliklərə uyğunlaşmaq lazımdır.\nTəhsil naziri Ceyhun Bayramov bildirib ki, gələcəkdə bilik və bacarıqları artırmaq üçün məhz yeni səviyyədə tələb olunan inkişafa, kritik tənqidi düşüncə tərzinə və yaradıcılıq kimi sahələrə daha çox sərmayələr qoyulmalıdır. Nazir qeyd edib ki, müasir iqtisadiyyatda ali təhsil almaqla yaxşı işlə təmin olunmaq mümkündür, amma insan daima öyrənməsə, onun həmin işdə qalacağına heç kim zəmanət verə bilməz. Qeyd edib ki, Azərbaycan hökuməti bütün diqqəti təhsilin üzərinə yönəldib.\nİlk dəfədir keçirilən Forum Birləşmiş Krallıq və Azərbaycandan olan siyasətçilər, universitetlər və tədqiqatçıları bir araya gətirir. Forumun məqsədi ali təhsil müəssisələrinin məzunlarının işə düzəlmə bacarıqlarını inkişaf etdirmək, onları yerli və qlobal səviyyədə daha rəqabətə davamlı etmək imkanlarını artırmaqdan ibarətdir.


Ana səhifə » Mədəniyyət » Şəki Regional Mədəniyyət İdarəsinin rəisi: Xan Sarayı xalqımızın mədəniyyətinin zənginliyini göstərir\n“Xan Sarayı ilə birgə Şəkinin tarixi mərkəzi”nin UNESKO-nun Ümumdünya İrs Siyahısına daxil edilməsi bu qədim diyarın beynəlxalq səviyyədə tanıdılması istiqamətində atılan növbəti mühüm addımdır. Təşkilatın bu qərarı son illər ölkəmizdə mədəni irsin qorunması və dünyada tanıdılması istiqamətində aparılan məqsədyönlü işin məntiqi nəticəsidir.\nBu fikirləri AZƏRTAC-ın bölgə müxbirinə müsahibəsində Şəki Regional Mədəniyyət İdarəsinin rəisi Mirvari Zeynalova bildirib.\nŞəkinin tarixən Azərbaycanın mədəni mərkəzlərdən biri olduğunu və bu ənənənin indi də davam etdiyini vurğulayan idarə rəisi deyib: “Qədim dövlətçilik ənənələrinə, yüksək mədəniyyətə malik olan Şəki şəhərində çox zəngin tarixi-mədəni irs yaranıb. Şəki bu gün həqiqətən də zəngin tarixinə, mədəni irsinə, özünəməxsus ənənələrinə, tarixi abidələrinə, memarlıq üslubuna sadiq olan şəhərdir. Bu gün Şəki şəhəri orta əsr şəhərlərinə məxsus şəhərsalma mədəniyyətini özündə qoruyub saxlayan bənzəri olmayan bir məkandır. Xan Sarayı və digər memarlıq abidələri xalqımızın mədəniyyətinin zənginliyini göstərir. Şəki, eyni zamanda, beynəlxalq tədbirlərin çox yüksək səviyyədə keçirildiyi bir şəhər kimi də tanınır. Hər il bu şəhər beynəlxalq səviyyəli bir neçə festivala ev sahibliyi edir. Onların arasında bu il onuncu dəfə keçirilən Şəki “İpək Yolu” Beynəlxalq Musiqi Festivalını xüsusilə qeyd etmək olar”.\nAzərbaycan memarlığının nadir incilərindən olan Şəki Xan Sarayının, həmçinin Şəkinin tarixi mərkəzinin UNESKO-nun Ümumdünya İrs Siyahısına daxil edilməsindən iftixar hissi keçirdiyini vurğulayan Mirvari Zeynalova deyib: “Bu tarixi nailiyyət, əlbəttə ki, Prezident İlham Əliyevin, Birinci vitse-prezident, Heydər Əliyev Fondunun prezidenti, UNESKO-nun və İSESKO-nun xoşməramlı səfiri Mehriban xanım Əliyevanın mədəni irsimizin qorunması və təbliğinə yönəldilmiş çoxşaxəli fəaliyyətlərinin, maddi mədəni irs nümunələrinin qorunması və beynəlxalq səviyyədə təbliği işinə göstərdikləri xüsusi diqqət və qayğının sayəsində mümkün olub”.


Diş əti xəstəlikləri / MEDBLOG / Professional Tibbi Informasiya Portalı\nHəkim-stomatoloq Nazim Pənahov: Yetkinlərdə diş itkisinin 70 faizi diş ətinin xəstəliklərindən qaynaqlanır\n- Diş əti xəstəlikləri nədir?\n- Diş əti xəstəlikləri hazırkı dövrün ən aktual problemlərindən sayılır. Diş əti xəstəlikləri dedikdə, diş ətinin, başqa sözlə, dişi dəstəkləyən toxumaların iltihabi xəstəlikləri nəzərdə tutulur. Yetkinlərdə dişlərin itirilmə səbəblərinin 70% -i məhz diş əti xəstəliklərindən qaynaqlanır. Bu xəstəliklərə erkən mərhələdə diaqnoz qoyulduqda onlar asanlıqla və uğurla müalicə edilə bilər. Diş əti xəstəliyinin qarşısının alınması və ya erkən dövrlərində müalicəsi dişlərin qorunması baxımından vacib olduğu qədər, qidanı yaxşı çeynəmək və daha yaxşı həzm etmək nöqteyi-nəzərindən də çox böyük dəyər daşıyır.\nDiş əti xəstəlikləri adətən diş ətinin iltihabı – gingivit ilə başlayır. Xəstəliyin ilkin mərhələsində diş ətlərinə toxunduqda və ya heç bir səbəb olmadan qanayır, rəngləri tünd-qırmızı olur və həcmcə böyüyür. Diş əti xəstəliyinin ilk və ən əhəmiyyətli əlaməti olan qanamaya səbəb dişlər üzərində yığılan və xəstəliyə səbəb olan bakteriyaların müəyyən bir dönəmdə diş ətini iltihablaşdırmasıdır. Bəzən xəstəliyin erkən dövrlərində çox narahatlığa səbəb olmasa da, müalicə edilməzsə, xəstəlik sonrakı mərhələdə parodontitin digər mərhələlərinə keçə bilər və dişləri dəstəkləyən alveol sümüyündə geridönməz dəyişikliklər yarada bilər. Ağızdan qan və irin qoxusunun gəlməsi, eləcə də diş ətialtı və diş ətiüstü diş daşlarının yığılması bu xəstəliyin sonrakı əlamətləri arasındadır.\n- Diş əti xəstəliklərinin yaranma səbəbləri nələrdir?\n- Diş əti xəstəliklərini ümumi orqanizm xəstəliyi kimi dəyərləndirmək lazımdır. Bu səbəbdən diş əti xəstəliklərinə təkcə yerli, yalnız ağız boşluğunun problemi kimi baxmaq olmaz. Həkim xəstəliyin səbəbini araşdırıb tapdıqdan sonra ümumi orqanizm səviyyəsində müalicə olunsa, daha effektiv və stabil nəticə almaq olur.\nDiş əti xəstəliyi olan insanların 30%-nin ailələrində də bu problemlərin olduğu müəyyən edilib. Məlumdur ki, ağız və diş qulluğuna ciddi əhəmiyyət verməyən insanlar diş ətinin xəstəliyinə digərlərindən 6 qat daha çox məruz qalırlar.\nBir çox xəstəliyin etioloji faktoru olan siqaret, diş ətinin də problemlərinə səbəb olur və diş əti xəstəliklərinin inkişafına yol açır. Bədənin infeksiyalara qarşı müdafiəsiz qalmasına səbəb olan stress, diş əti xəstəliklərinin yaranmasında da təsirlidir.\nBədənin immunitetini gücləndirmək üçün qida maddələrinə diqqət yetirmək lazımdır. Buna məhəl qoyulmadıqda orqanizm xəstəliklərə qarşı həssas olur. Zərərli qida vərdişləri və infeksiyaların əmələ gəlməsini sürətləndirən metabolizm pozulmaları və artıq çəki ilə mübarizə aparılmazsa, diş ətinin xəstəliklərinin də inkişafının qarşısı alınmaz. Bununla yanaşı bədəndə bəzi vitaminlərin əskikliyi də diş əti problemlərinə səbəb olur.\nDiş əti xəstəliyinin erkən mərhələlərini lazımi diş məcunu, diş fırçası, diş sapından daimi istifadə və düzgün təmizləmə texnikasına riayət etməklə önləmək olar. Mütəmadi aparılan stomatoloji müayinələr ilə diş əti xəstəliklərinin qarşısı alına bilər.\n- Ortodontik problemlər nələrdir?\n- Ortodontiya, diş-çənə anomaliyalarının müalicəsi və profilaktikası ilə məşğul olan bir sahədir. Ortodontiyada dişlərin, diş sıralarının, əngin və çənənin düzgün münasibəti və ideal estetik nizamına nail olmaq üçün müalicə aparılır. Hazırda ortodontik problemlərin hansı yaşda müalicə olunması ciddi problem olmasa da, ancaq diş-çənə anomaliyasının fəsadlarının qarşısını almaq üçün erkən yaşlarda aparılan müalicə daha vacibdir. Diş-çənə anomaliyalarının bir çox səbəbi ola bilər. Dişlərin vaxtından əvvəl çəkilməsi, dişlərin anomal quruluşu, dar əng və ya çənə bu amillərdəndir. Həmçinin bəzi diş-çənə anomaliyaları irsi olaraq da valideynləridən uşağa ötürülə bilər. Bu vəziyyətdə uşağı erkən yaşlarından mütəmadi olaraq diş həkiminə gətirmək lazımdır. Bəzi zərərli vərdişlər də anomaliyaların formalaşmasına təsir edir. Baş barmağı, yanağı və ya dodaqları gəmirmək, əmzikdən uzun müddət istifadə etmək, qələmi dişlər arasında tutaraq dişləmək kimi vərdişlər buna nümunədir.\n- Ortodontik problemlərin qarşısını necə almaq olar?\n- Uşaq qaşıqla qidalanmağa keçdiyi zamandan əmzik istifadəsini dayandırmaq lazımdır. İrsi diş problemlərinin qarşısını almaq mümkün olmasa da, belə halda erkən müalicəyə başlamaq lazımdır. Süd dişləri daimi dişlərin öz normal yerinə çıxması məqsədilə üz-çənə skelet sistemini hazırladığı üçün onların erkən, vaxtı çatmadan çıxarılması da ciddi problemlərə səbəb olur. Uşaq yaşlarından dişlər gündəlik fırçalanmalı və qulluqlarına laqeyd yanaşmamalıyıq. Ortodontik müalicə dişlərin görünüşünü yaxşılaşdırır və gözəl bir təbəssümü təmin edir. Ancaq düzgün diş-çənə quruluşu təkcə estetik görünüşü təmin etmir, həm də çeynəmənin rahat və nitqin səlis olmasına köməklik edir. Anomal yerləşən dişlərin düzəldilməsi ağız sağlamlığı üçün də vacibdir. Dişlərdəki sıxlıq, əyrilik dişlərinizin dayaq aparatını zəiflədə bilər ki, bu da ağız sağlamlığı üçün risk deməkdir. Diş-çənə anomaliyası müalicə edilməzsə, dişlərin kariyesi, diş əti xəstəliyi, diş itkisi, nitq və çeynəmə qüsurları, gicgah-çənə oynağının problemləri kimi narahatlıqlara yol aça bilər.


İlham Əliyev “Signify” şirkətinin rəhbərləri ilə videokonfrans keçirdi - YENİLƏNİB+FOTO\nAleksandr İşein Birinci Fəxri xiyabanda dəfn edilib\nAleksandr Ata ilə vida mərasimi başlayıb\nQaz ətinin faydalarını saymaqla qurtarmaz\naccess_time22/05/2020 21:06 folder_openCəmiyyət\nAZƏRTAC xəbər verir ki, 1891-ci ildə yaranan bu şirkət dünyanın 74 ölkəsində fəaliyyət göstərir, 140 ölkədə xidmət və məhsul satışı həyata keçirir. “Signify” işıqlandırma avadanlıqları, sistemləri və xidmətləri sahəsində dünyada birinci yerdə olmaqla yanaşı, 10 “yaşıl” şirkətdən biridir.\nPrezident İlham Əliyev: Təşəkkür edirəm. Davosdakı görüşümüzü xatırlayıram. Mənə verilən məlumata görə, o vaxtdan bəri bizim yaxşı irəliləyişimiz olub. Baxmayaraq ki, koronovirusla bağlı vəziyyət bizim planlarımıza bir az müdaxilə etdi, lakin mənə məlumat verildiyi kimi, bizim müzakirə etdiklərimiz və razılaşdırdıqlarımızın hamısı indi icra mərhələsindədir.\nErik Rondolat: Təşəkkür edirəm cənab Prezident. Bilirəm ki, siz çox məşğulsunuz. Bizə bu səhər vaxt ayırdığınıza və Davosdakı son görüşümüzdən sonra işlərin olduqca sürətli həyata keçirilməsinə görə çox təşəkkür edirəm. Siz bizim şirkətə və şəxsən mənə arxalana bilərsiniz. Biz planlaşdırdığımız bütün birgə layihələri dəstəkləməyə hazırıq. Mən çox şadam ki, Siz ölkənizdə texnologiyaların inkişafına önəm verirsiniz. Çünki bir çox hallarda bəzi ölkələr texnologiyanın ölkənin inkişafı üçün bir vasitə olduğunu bilmir və ya buna əhəmiyyət vermir. Azərbaycanda isə Siz bu texnologiyaların çox mütərəqqi olduğunu nümayiş etdirirsiniz. Sizin vaxtınızı çox almaq istəmirik. Sizinlə danışmaq imkanına görə çox şadam və Azərbaycan Respublikasına tərəqqi arzulayıram. Bilirəm ki, bu ayın 28-i Respublika Günü qeyd edilir. Mən Ramazan ayının qeyd edildiyi bir ölkədə doğulmuşam və bilirəm ki, bu gün Ramazan ayının son günləridir. Bu münasibətlə də Sizi təbrik edirəm və bir daha dərin minnətdarlığımızı bildirirəm.\nAZƏRTAC xəbər verir ki, videokonfransda Azərbaycan tərəfdən Prezidentin köməkçisi Natiq Əmirov iştirak edib.


İlham Əliyevin və Roma Papası Fransiskin görüşü olub\n02 oktyabr 2016, 15:50\nRəsmi qarşılanma mərasimi başa çatdıqdan sonra Azərbaycan Respublikasının Prezidenti İlham Əliyevin və xanımı Mehriban Əliyevanın Roma Papası Fransisk ilə görüşü olub.\n-Xoş gəlmisiniz Zati-müqəddəsləri. Sizi Azərbaycanda salamlamaqdan çox məmnunam. Bu səfəriniz tarixi səfərdir. Mən şadam ki, səfəriniz çox yaxşı keçir.\nRoma Papası FRANSİSK dedi:\n-Çox sağ olun. Mən Sizə təşəkkürümü bildirirəm. Belə xoş hava ilə müşayiət olunan günə görə də Sizə minnətdaram. Mən bilirəm ki, Vatikanda səfərdə olmusunuz. Mən o səfərə görə səmimi qəlbdən təşəkkürümü bildirirəm. Həmçinin səfərə başladığım zaman mənə göstərdiyiniz səmimi qəbula görə Sizə minnətdaram.\nPrezident İlham ƏLİYEV: Çox minnətdaram ki, Siz mənim dəvətimi qəbul edib Azərbaycana səfər edirsiniz. Ümid edirəm ki, Siz Vətənə xoş təəssüratlarla qayıdacaqsınız. Səfəriniz həm Vatikan–Azərbaycan əlaqələri, eyni zamanda, sivilizasiyalararası dialoq üçün çox böyük əhəmiyyət kəsb edir.\nRoma Papası FRANSİSK: Mən, ümumiyyətlə, qeyd etmək istəyirəm, indiki zamanda, xüsusilə də Avropa dövlətlərinə bu sözləri aid etmək olar ki, bizim hamımız üçün çox vacib olan zənginliklərə, mənəvi məsələlərə gəldikdə, bunlar xüsusi əhəmiyyət kəsb edir. Bir halda ki, bu hadisələr baş verir və əslində bu, insanlar üçün indiki zamanda olduqca lazımlı bir məqamdır. Biz yalnız onunla öz əlaqələrimizin məhsuldarlığı haqqında danışa bilərik. Biz bilirik ki, bu gün Sizin qədim torpağınızdayıq. Həmçinin bunu da bilirik ki, Sizin ölkədə dini azadlıqlar tam təmin edilib.\nPrezident İlham ƏLİYEV: Azərbaycanda bütün dinlərin nümayəndələri bir ailə kimi yaşayır, sülh, mehribanlıq şəraitində yaşayır.\nSonra Prezident İlham Əliyevin ailə üzvləri Roma Papası Fransisklə görüşdülər.\nPapa Fransisk Prezident İlham Əliyevin ailə üzvlərinə hədiyyələr təqdim etdi.\nDaha sonra qarşılıqlı hədiyyələr təqdim olundu.\nRoma Papası bildirdi ki, onun Prezident İlham Əliyevə və xanımı Mehriban Əliyevaya təqdim etdiyi hədiyyələrdən biri rəsm əsəridir. Bu rəsm əsəri dünyada mərhəmət əməllərini nümayiş etdirir.\nPrezident İlham Əliyev Roma Papasına Azərbaycan sənətkarlarının əl işlərindən ibarət hədiyyələr təqdim etdi.\nPrezident İlham ƏLİYEV dedi: Azərbaycan xalçalar məkanıdır. Bu, bizim milli sənətimizdir. Bu, bizim xalça hədiyyəmizdir.\nRoma Papası Azərbaycanın birinci xanımı Mehriban Əliyevaya Meksikada hazırlanan və əl işi olan Tukan quşlu sini hədiyyə etdi. Sini Roma Papası Fransisk tərəfindən yazdırılmış həsretmə lövhəsi ilə bəzədilib.\nSƏNƏDLƏRMəktublar21 iyul 2018\nMisir Ərəb Respublikasının Prezidenti Zati-aliləri cənab Əbdülfəttah əs-Sisiyə\nMisir Ərəb Respublikasının milli bayramı – İnqilab Günü münasibətilə Sizi və bütün xalqınızı öz adımdan və Azərbaycan xalqı adından ürəkdən təbrik edirəm.\nİnanıram ki, Azərbaycan ilə...\n21 iyul 2018, 13:45\nXƏBƏRLƏR20 iyul 2018\nİlham Əliyevin Fransaya səfəri başa çatıb\nAzərbaycan Prezidenti İlham Əliyevin Fransa Prezidenti Emmanuel Makronun dəvəti ilə bu ölkəyə səfəri iyulun 20-də başa çatıb.\n20 iyul 2018, 20:45\nSƏNƏDLƏRMəktublar20 iyul 2018\nBelçikalıların Kralı Əlahəzrət Filipə\nÖlkənizin milli bayramı münasibətilə Sizə və Sizin simanızda bütün belçikalılara öz adımdan və Azərbaycan xalqı adından ən səmimi təbriklərimi yetirirəm.\nBu əlamətdar gündə Sizə möh...\n20 iyul 2018, 18:00\nXƏBƏRLƏRGörüşlər20 iyul 2018\nİlham Əliyevin və Fransa Prezidenti Emmanuel Makronun görüşü olub 20 iyul 2018, 16:15\nİlham Əliyevin Fransa Milli Assambleyasının sədri Fransua de Rüji ilə görüşü olub20 iyul 2018, 14:40\nİlham Əliyev Fransanın SADE şirkətinin prezidenti ilə görüşüb20 iyul 2018, 13:10\nİlham Əliyev Parisdə “Bouygues Travaux Publics” şirkətinin baş icraçı katibinin müavini Mark Adler ilə görüşüb20 iyul 2018, 12:00\nMüstəqil Dövlətlər Birliyinin iştirakçısı olan dövlətlərin Daxili İşlər Nazirləri Şurasının iclasının iştirakçılarına\nHörmətli iclas iştirakçıları!\nSizi Azərbaycanda salamlayır və Müstəqil Dövlətlər Birliyinin iştirakçısı olan dövlətlərin Daxili İşlər Nazirləri Şurasının növbəti iclasının işində uğurlar arzulayıram.\n20 iyul 2018, 12:00\nİlham Əliyevin “CIFAL” qrupunun prezidenti ilə görüşü olub20 iyul 2018, 11:40\nİlham Əliyev Parisdə “IVECO France” şirkətinin prezidenti ilə görüşüb 20 iyul 2018, 10:50\nİlham Əliyevin Parisdə “Rothschild and Co” şirkətinin Müşahidə Şurasının sədri ilə görüşü olub20 iyul 2018, 10:40\nİlham Əliyev Parisdə “Thales International” şirkətinin baş vitse-prezidenti ilə görüşüb20 iyul 2018, 10:30


Anglo-Saxon England'da vəftiz - Podkastlar - 2021\nAnglo-Saxon England'da vəftiz\nAnglo-Saxon England-da vəftiz: leksik sahənin araşdırılması\nMarianne Petra Ritsema van Eck tərəfindən\nMagistr tezisi, Rijksuniversiteit Groningen, 2012\nÖzet: Bu tezis qədim ingilis dilində vəftizin leksik sahəsini araşdırır. Sahənin leksik inkişafı və ayrı-ayrı leksemaların semantik inkişafı qiymətləndirilmişdir: fellər dolğun, xərçəngli, depan, dyppanvə qədim İngilis dilində vəftiz suyu üçün lüğət. Layihənin hər mərhələsində linqvistik məlumatlar teoloji, dini və mədəni mənzərələrlə əlaqəli idi.\nGiriş: Corbi Ratramnus'un bu sözləri, həqiqətən, 'vəftizin müqəddəs çeşməsini' müzakirə etmək üçün əlverişli bir açılışdır. İndiki müzakirə, Ratramnus kimi əvvəlcə rabbani ayinin təbiəti ilə bağlı olmayacaq, ancaq daha linqvistik olacaqdır. xarakter. 7-ci və 8-ci əsrlərdə Anglo-Saksların çevrilməsi zamanı bir çox yeni sadiq vəftiz olundu. Vəftizin təbiəti, müqəddəs rabbani ayini onu xristianlığı qəbul edənlərin ilk ünsürlərindən biri halına gətirdi. Vəftiz Anglo-Sakslar üçün tamamilə yeni bir fenomen olduğundan, OE dili əvvəllər onun üçün sözlərə sahib deyildi.\nNəticədə bu lakunanı dolduran yeni sözlər bu layihənin mərkəzində olacaqdır. Bu işin məqsədi bu sözlərin mənşəyini, kontekstual mənasında və istifadəsindəki dəyişiklikləri (tezliklərini) kəşf etmək və təsvir etmək, habelə OE-də vəftizin diaxronik leksik sahəsindəki əlaqələrini araşdırmaq olacaqdır. Bu o deməkdir ki, fərdi söz sahələrinin (diaxronik şəkildə ifadə edilmiş) quruluşunu qurduqdan sonra aşağıdakı kimi suallara cavab vermək mümkün olacaqdır. dolğun və xərçəngli əslində vəftiz məclisinin iki fərqli komponentini təyin etdiniz və məclisin hansı hissələrinə aid idilər? Ayrı-ayrı leksemaların leksik və semantik inkişafına dair diaxronik perspektiv, lazım olduğu yerlərdə əlavə dil sübutları ilə tamamlanacaqdır. Tarixi və arxeoloji mənbələr bu iş üçün zəmin yaradacaqdır. Daha da əhəmiyyətlisi, fərdi sözlərin kontekstual mənasını düzgün şərh etmək üçün liturgical və teoloji məlumatlardan istifadə ediləcəkdir. Beləliklə, AngloSaxon England-da bu sözlərin işlənməsi ilə yanaşı vəftiz praktikasının təbiəti barədə də nəticə çıxarmaq mümkün olacaqdır.\nVəftizin OE lüğəti əvvəlki təqaüd üçün keçərli bir maraq əldə etməmişdir. Müvafiq leksemalar, dolğun, dyppanvə xərçəngli, müəyyən edildi və mənşəyi və mənası ilə bağlı suallar qaldırıldı, lakin cavablandırılmadı. Christopher Jones-un vəftiz lüğətinin kiçik bir hissəsini araşdırmasının yekununda dediyi kimi: "Bütün dövrlərdə köhnə İngilis dilinin terminologiyasını hərtərəfli öyrənmək ən xoş qarşılanardı." Digər Gmc dilləri ilə müqayisədə OE-nin müstəsna statusu olan Moveover, diqqəti cəlb edir. OE dolğunvə onun törəmə ismi fulwiht, yalnız OE-yə xasdır; dövrün digər Gmc dillərində heç bir qohum mövcud deyil. Bu felin yaranmasına nə səbəb ola bilər?\nVideoya baxın: Witches in Anglo Saxon England (Dekabr 2021).\nCopyright 2021 \_ Anglo-Saxon England'da vəftiz...


Maraqlı bir sevgi hekayəsi » Qadınla.Com - Qadınlar Birİncidir!\nMaraqlı bir sevgi hekayəsi\nTarix: 26-05-2014, 08:00\nŞərhlər: Baxılıb: 12245\nBir dəfə varli bir oğlan və kasıb qız bir-birlərini sevdilər. - Mən səni sevirəm, - dedi oğlan - Məndə səni sevirəm, - cavabladı qız - Amma biz heç vaxt bir yerdə ola bilmərik - Mən bilirəm, - dedi qız - amma mən səni o qədər sevirəm ki, bu menim üçün heç bir əhəmiyyət daşımır. Qaçırt məni! Daim sənin olmaq istəyirəm. - Yox, mən belə edə bilmərəm. Öncə biz valideyinlərin razılığını almalıyıq. - Sən ki bilirsən, onlar razı olmayacaqlar! Mən sənsiz yaşamaqdansa ölsəm yaxşıdır!!! - Onda bizə ancaq ölmək qalır! Onlar qalanın qırağına yaxınlaşıb aşağı baxdılar. - Mən qorxuram, - dedi qız - Məni itələ, çünki özüm bacarmaram. Oğlan itələdi qızı. Qızın necə öldüyünü görəndə, o fikrindən döndü. Evə qayıttı və 60 il sonra qocalıqdan öldü. Göylərdə onların məhkəməsi başladı. - Kim birinci olacaq, - dedi hakim. - Xanımlar qabağa, -dedi oğlan. Və Allah qızın məhkəməsinə başladı. - Sən özününün qaçırdılmasını istəyirdin, bununla özünüdə oğlanıda günaha batırmaq istəyirdin? - Hə, amma Sevgi naminə. - Sən məsçid qanunlarını pozmaq istəyirdin? - Hə,amma Sevgi... - Sən valideyinlərin sözündən çıxıb, onlara hörmətsizlik etdin? - Hə, amma Sevgi naminə. - Sən özünüdə, onuda öldürmək istəyirdin? - Hə,amma Sev... - Sən onu cinayətkar elədin özünü öldütdürməklə? - Hə, amma... - CƏHƏNNƏMƏ !! Qızı apardılar. Oğlan gədi. - Sən valideyinlərin sözündən çıxmadin? - Ana və Ata hər kəsdən üstündür! - Sən məsçid qanunundan çıxmadın və bununla onuda xilas etdin? - Hə, mən bunu etdim. - Amma sən öldürdün onu? - O bunu özü xaiş etdi... - Sən özün ölmək istəyirdin? - Hə, amma mən vaxtında fikrimdən döndüm. Çünki bu böyük günahdir. - Onda Cənnətə Xoş Gəlmisən!